הוועדה המשותפת לוועדת הכלכלה ולוועדת החינוך לדיון בהצעת חוק רשות השידור, כנסת 18, פרוטוקול מספר 7, 2011-06-13 11:30

כרמל שאמה-הכהן: צהריים טובים.

כרמל שאמה-הכהן: אנחנו פותחים ישיבה שלישית היום של ועדת הכלכלה.

כרמל שאמה-הכהן: על סדר היום הצעת חוק רשות השידור (תיקון מס' 25), התשע"א-2010.

כרמל שאמה-הכהן: אני מקווה שזה דיון אחרון שלנו בהצעת החוק הזאת, והיא בעצם תשלים את הצד המבני הפיננסי של הרפורמה ברשות השידור.

כרמל שאמה-הכהן: נותרו לנו מספר סעיפים פתוחים.

כרמל שאמה-הכהן: בהמשך היום יש לנו שני חוקים נוספים: האחד, הצעת חוק פרטית בנושא חייל בודד והצעה חשובה שבלעדיה לא עשינו כלום בעניין הפיננסי – אגרת רשות השידור, כלומר מקור המימון לכל הרפורמה הזאת.

כרמל שאמה-הכהן: אבל נגיע לזה כשנגיע.

כרמל שאמה-הכהן: כבוד היועצת המשפטית, מאיזה סעיף אנחנו מתחילים?

אתי בנדלר: למעשה, יש נושאים שעדיין לא הסתיים בהם הדיון לפני שאנחנו מגיעים לסעיף 38 ואילך.

אתי בנדלר: הסעיף הראשון הוא סעיף 11 להצעת החוק המתייחס לסעיף 22א לחוק העיקרי.

דנה נויפלד: נציב הקבילות.

אתי בנדלר: כן.

אתי בנדלר: זה סעיף 11 להצעת החוק.

אתי בנדלר: עניינו תיקון סעיף 22א לחוק העיקרי.

כרמל שאמה-הכהן: ב-11 זה משהו אחר.

אתי בנדלר: אולי זה סעיף 10?

דנה נויפלד: לא, זה סעיף 11, זה נכון.

דנה נויפלד: זה סעיף שמתקן את סעיף 22א רבתי.

דנה נויפלד: אנחנו רוצים להוסיף משהו.

לאה ורון: - - - הנוסח של 25 במאי 2011.

אתי בנדלר: אני אגיד לכם מיד איזה עמוד כי אין מספור של עמודים.

דנה נויפלד: זה לא הנוסח הזה, זה נוסח אחר.

לאה ורון: הוועדה עובדת על הנוסח שלמעלה מצוין: "נוסח לדיון ב-25 במאי".

לאה ורון: זה אותו נוסח שהוועדה דנה בו גם ב-26 במאי.

אתי בנדלר: הבעיה היא שזה לא ממוספר.

כרמל שאמה-הכהן: זה בא אחרי 22.

כרמל שאמה-הכהן: תגיעו ל-22, ואחר כך מתחיל שוב 11 משום-מה.

אתי בנדלר: תסתכלו על כותרות השוליים של הסעיפים עד שתגיעו לתיקון סעיף 22א.

לאה ורון: למעלה כתוב: "פרק שלישי – הממונה על קבילות הציבור".

אתי בנדלר: פרק שלישי – 1 – הממונה על קבילות הציבור.

כרמל שאמה-הכהן: אגב, תיקון טעות – זאת לא ישיבת ועדת כלכלה, זאת ישיבה של ועדה משותפת לכלכלה ולחינוך.

כרמל שאמה-הכהן: אני שמח שיושב ראש ועדת חינוך מחייך וקיבל זאת בהבנה.

אתי בנדלר: בישיבה הקודמת עלתה הערה של פרופ' פולק שביקש לדעת מדוע יש שינוי בחוק רשות השידור לעומת חוק הרשות השנייה, שלפיו, בהתאם לחוק כאן, אין לממונה על קבילות הציבור סמכות להורות על תיקון הליקויים.

אתי בנדלר: נציגי הממשלה ביקשו לבחון, ועכשיו הם באים עם תשובה.

אתי בנדלר: מדובר בסעיף קטן (ה) לחוק העיקרי שלא הוצע לתקן אותו כאן.

דנה נויפלד: אכן מצאנו שיש שוני בנוסח בין חוק הרשות השנייה לחוק רשות השידור, ואם הוועדה רוצה אני יכולה להציע נוסח שמתקן את סעיף קטן (ה).

דנה נויפלד: זה לא היה בהצעה המקורית, ולכן אתם לא תראו את זה שם.

דנה נויפלד: הנוסח שאני מציעה נותן סמכות לנציב להורות למנהל הכללי, ואז הסמכות של המנהל הכללי היא לא בשיקול דעת, והוא חייב לשדר את ההודעה על הליקוי כפי שהחליט הנציב.

דנה נויפלד: זאת החלטת הוועדה, אם הוועדה רוצה להוסיף את התיקון שהוצע כאן.

אתי בנדלר: אולי תציגי מהו התיקון שאתם פותחים בו.

דנה נויפלד: הסעיף אומר כרגע שאם הממונה על הקבילות, אחרי שהוא דן ושמע את הצדדים ומצא שהקובל צדק בפנייה, הוא רשאי לפנות למנהל הכללי בדרישה שיורה לשדר את ממצאיו.

דנה נויפלד: המנהל הכללי יורה על אופן השידור בשים לב להמלצות הממונה על הקבילות.

אופיר אקוניס: וברשות השנייה הוא מחייב אותם לתקן?

אופיר אקוניס: אז תצמידו את זה לרשות השנייה.

אופיר אקוניס: אם יכפישו מישהו ויוציאו דיבתו, ופתאום יחליטו לשדר את זה בלופ של השידור החוזר בערוץ 33 במוצאי שבת כשהמונים רואים את השידור הזה, אבל הוא הוכפש בשיא הפריים-טיים זה לא דבר הגון.

אופיר אקוניס: זה כמו בעיתונים – את ההבהרות שמים ליד התחזית.

דנה נויפלד: לכן קיבלנו את ההערה.

דנה נויפלד: אנחנו מסכימים, ואני מציעה נוסחים.

דנה נויפלד: להחלטת הוועדה אם היא רוצה להשוות.

דנה נויפלד: אנחנו תומכים בכך.

כרמל שאמה-הכהן: אתם תומכים בכך?

דנה נויפלד: כן, אין לנו התנגדות.

כרמל שאמה-הכהן: מישהו מחברי הכנסת מתנגד להשוות?

אופיר אקוניס: לא.

אתי בנדלר: תקריאי את הנוסח.

דנה נויפלד: הנוסח שאני מציעה הוא בסעיף קטן (ה).

דנה נויפלד: במקום: "רשאי הוא לפנות למנהל הכללי בדרישה שיורה", יבוא: "רשאי הוא להורות למנהל הכללי".

דנה נויפלד: הסיפא המתחילה במילים "המנהל הכללי יורה על" – תימחק.

דנה נויפלד: המשמעות היא ששיקול הדעת הוא של הנציב.

אתי בנדלר: זה יהיה רק "רשאי הוא להורות למנהל הכללי לשדר את ממצאיו".

דנה נויפלד: בדיוק.

דנה נויפלד: "בשידורי הטלוויזיה או הרדיו".

אופיר אקוניס: מצוין.

אתי בנדלר: לא צריכים לכתוב איך?

אתי בנדלר: הוא לא מורה גם איך לשדר?

אתי בנדלר: אין לפניי הסעיף המקביל מחוק הרשות השנייה.

אופיר אקוניס: איך זה עובד ברשות השנייה?

אופיר אקוניס: אלי אולי יודע.

אלי פולק: ברשות השנייה יש לו סמכויות מפורשות – הוא יכול להורות איפה ומה, ויש אפילו קנסות שהוא יכול לדבר עליהן וכן הלאה.

דנה נויפלד: הקנסות לא קשורים.

אופיר אקוניס: אין פה קנסות.

אלי פולק: נשאלה השאלה מה יש שם, אז זה מה שיש.

דנה נויפלד: יש שם "על הדרך והמועד לכך", ואפשר גם להוסיף את זה פה.

אתי בנדלר: "בדרך ובמועד"?

דנה נויפלד: כן.

דנה נויפלד: "על הדרך ועל המועד שהורה".

קריאה: סליחה, אם מותר לי לומר: יש ברדיו פרסומת, ויש אולי מקום לתת לממונה על קבילות הציבור את הרשות לומר, עשיתם כזה דבר – יש איזשהו מקל.

דנה נויפלד: זה כבר שינוי משמעותי הרבה יותר, איך מטילים קנסות.

דנה נויפלד: זאת רשות השידור, זה לא דומה בכלל, וגם לנציב ברשות השנייה אין סמכויות כאלה.

דנה נויפלד: זה מצב דברים שהוא לא דומה, ואני מציעה לא לפתוח עכשיו את כל שינוי המנגנון.

אופיר אקוניס: לא, זה מספיק.

דנה נויפלד: בסדר?

דנה נויפלד: ההערה שלך לעניין ההפרשים התקבלה, אין יותר ויטראז' רגולטורי.

דנה נויפלד: הכול בסדר.

כרמל שאמה-הכהן: אוקיי.

כרמל שאמה-הכהן: אנחנו מצביעים על השינוי.

כרמל שאמה-הכהן: מי בעד השינוי כפי שהוצג?

כרמל שאמה-הכהן: מי נגד?

כרמל שאמה-הכהן: מי נמנע?

לאה ורון: חבר הכנסת נסים זאב מחליף את חבר הכנסת דוד אזולאי; חבר הכנסת חמד עמאר מחליף את חבר הכנסת רוברט אילטוב - -

רוברט אילטוב: לא, לא.

לאה ורון: זאת ועדה משותפת, זאת לא ועדת הכלכלה.

רוברט אילטוב: בסדר.

לאה ורון: חבר הכנסת אופיר אקוניס מחליף את חבר הכנסת דני דנון; חבר הכנסת יעקב כץ לא יכול להצביע.

יעקב כץ: אני חבר ועדת חינוך.

אופיר אקוניס: הוא לא בוועדה המשותפת.

לאה ורון: זאת ועדה משותפת עם מספר מסוים של חברים שנבחרו על-פי החלטת ועדת הכנסת.

אופיר אקוניס: או אקסופיציו חבר בוועדת הכלכלה.

כרמל שאמה-הכהן: אתה וגילאון תתקזזו.

כרמל שאמה-הכהן: אתם ממילא משני הצדדים.

אילן גילאון: יש על סדר היום איזו רביזיה של נחמן שי?

כרמל שאמה-הכהן: יש לנו על סדר היום רביזיה של נחמן שי?

לאה ורון: כרגע לא, אבל יש דיבורים על זה.

כרמל שאמה-הכהן: הוגשה רביזיה?

לאה ורון: לא, אבל הצוות שלו מבקש להגיש רביזיה.

יעקב כץ: לדבר אני יכול, למרות שאני לא יכול להצביע.

כרמל שאמה-הכהן: אתה גם יכול להצביע, אנחנו פשוט לא נספור את הקול.

כרמל שאמה-הכהן: אנחנו מצביעים.

כרמל שאמה-הכהן: הצבעה בעד השינוי – רוב נגד – אין נמנעים – אין השינוי אושר.

כרמל שאמה-הכהן: אין מתנגדים, אין נמנעים – הסעיף אושר.

אתי בנדלר: הסעיף הבא שהוועדה דילגה עליו הוא סעיף 13 להצעת החוק.

אתי בנדלר: סעיף 23ח לחוק העיקרי שמוצע להוסיף אותו לגבי רואה חשבון מבקר.

דנה נויפלד: אני הקראתי אותו אז, הוא רק לא הוצבע.

אתי בנדלר: הוא לא הוצבע כי הייתה בעיה.

אתי בנדלר: "המועצה תמנה רואה חשבון מבקר לרשות, שיבקר את הדוחות הכספיים של הרשות ויחווה את דעתו עליהם".

אתי בנדלר: הצעתם להוסיף: "באישור רשות החברות הממשלתיות".

אתי בנדלר: הייתה לכך איזושהי התנגדות פנימית.

דנה נויפלד: רשות השידור התנגדה.

אתי בנדלר: לכן הוועדה דילגה.

לאה ורון: גם היה על זה דיון.

דנה נויפלד: אני מסכימה.

כרמל שאמה-הכהן: מי התנגד לתוספת, רשות השידור?

כרמל שאמה-הכהן: היושב ראש, ההתנגדות שלכם בתוקף?

אמיר גילת: כן.

אופיר אקוניס: אני מסכים עם רשות השידור.

אופיר אקוניס: מה צריך אישור של רשות החברות?

דנה נויפלד: דנו על זה בדיון הקודם.

דנה נויפלד: לא הגענו לכלל הסכמה.

כרמל שאמה-הכהן: תזכירי לנו את הנימוק, למה את רוצה אישור.

דנה נויפלד: אני ניסיתי לשכנע בדיון הקודם את הוועדה להוסיף את האישור.

דנה נויפלד: האישור הוא רק לעצם המינוי.

דנה נויפלד: כמו שניסיתי להסביר בדיון הקודם, כאשר מדובר בחברה ציבורית – ומשם לקחנו את רואה החשבון המבקר בעניין הזה בהוראות שהחלנו, בדומה לחברה ציבורית – ההוראות מופיעות בחוק החברות, ואמרנו שנראה ברשות חברה ציבורית לצורך ההוראות האלה.

דנה נויפלד: בחברה ציבורית מי שממנה ומחליט על שכר הטרחה של רואה החשבון המבקר הוא גורם חיצוני, וזאת האסיפה הכללית של בעלי המניות.

דנה נויפלד: בתאגיד סטטוטורי אין לנו אסיפה כללית של בעלי מניות.

דנה נויפלד: הסיבה שזה המנגנון בחוק החברות היא שתפקידו של רואה החשבון המבקר הוא לבקר את הדוחות הכספיים שהם מצג ההנהלה והדירקטוריון.

דנה נויפלד: לכן הגורם החיצוני הוא האסיפה הכללית, והאסיפה הכללית היא שממנה - -

אופיר אקוניס: רואה חשבון חיצוני בלאו הכי.

דנה נויפלד: נכון.

אופיר אקוניס: זאת אומרת החיצוניות שלו צריכה להיות מאושרת ברשות החברות.

דנה נויפלד: מה שניסינו להכניס, וההצעה הזאת נדחתה ועכשיו אנחנו חוזרים בנו, שכיוון שאין לנו גורם חיצוני ברשות- -

כרמל שאמה-הכהן: אז אתם חוזרים בכם?

דנה נויפלד: כן, הוא שאל למה הצעתי.

כרמל שאמה-הכהן: אם אתם חוזרים בכם, אז למה לבזבז זמן?

דנה נויפלד: כי אדוני שאל, אז אני עונה.

אופיר אקוניס: על מה מצביעים עכשיו?

דנה נויפלד: מצביעים על הנוסח המקורי שכבר הוקרא.

אופיר אקוניס: מצוין.

כרמל שאמה-הכהן: אנחנו מצביעים על הסעיף בנוסח הממשלתי.

אתי בנדלר: שהוצע מלכתחילה.

כרמל שאמה-הכהן: 23ח.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד סעיף 23ח – רוב נגד – אין נמנעים – אין סעיף 23ח אושר.

כרמל שאמה-הכהן: היו"ר כרמל שאמה: סעיף 23ח אושר פה-אחד.

אתי בנדלר: הסעיף הבא שלא הייתה עליו הצבעה הוא סעיף 23י, סעיפים קטנים (ה) ו-(ו).

כרמל שאמה-הכהן: הסעיף הזה הוא שאפשר להטיל משימות נוספות על המבקר.

כרמל שאמה-הכהן: מי בעד ומי נגד (ה) ו-(ו)?

אופיר אקוניס: יש פה תיקון בכחול: "המבקר הפנימי יהיה עובד הרשות".

דנה נויפלד: הוועדה כבר הצביעה, נשארו רק סעיפים (ה), (ו).

אופיר אקוניס: למבקר הפנימי יש 6 שנים, וליועץ המשפטי אין הגבלת זמן?

דנה נויפלד: אין הגבלה על המבקר – הסעיף הזה ירד.

אופיר אקוניס: הייתה צריכה להיות הגבלה על הייעוץ המשפטי.

דנה נויפלד: ירד, ירד.

כרמל שאמה-הכהן: הגבלה על הייעוץ המשפטי?

דנה נויפלד: לא, לא, הסעיף ירד, וכרגע המצב דומה לשניהם.

איתן כבל: על שניהם.

אופיר אקוניס: פה אין הגבלות על שניהם.

אופיר אקוניס: במקום שתהיה הגבלה של שש שנים על שניהם, אין הגבלות על שניהם.

אופיר אקוניס: כלומר זה תפקיד לכל החיים.

אתי בנדלר: לא, מה שהוחלט לגבי תלונה על המבקרים הפנימיים והיועצים המשפטיים - - - יחול גם לגבי - - -

דנה נויפלד: זה יהיה רוחבי.

כרמל שאמה-הכהן: יש משהו למישהו לומר על סעיפים (ה) ו-(ו)?

כרמל שאמה-הכהן: אנחנו מצביעים על (ה) ו-(ו).

אילן גילאון: מה עם סעיף (א)?

כרמל שאמה-הכהן: סעיף (א) גמור.

דנה נויפלד: הוצבע עליו בדיון הקודם.

כרמל שאמה-הכהן: מי בעד סעיפים (ה) ו-(ו)?

כרמל שאמה-הכהן: מי נגד?

כרמל שאמה-הכהן: הצבעה בעד סעיפים (ה) ו-(ו) – רוב נגד – אין נמנעים – אין סעיפים (ה) ו-(ו) אושרו.

כרמל שאמה-הכהן: סעיפים (ה) ו-(ו) אושרו פה אחד.

אילן גילאון: זה הוצבע כלשונו?

דנה נויפלד: לא.

דנה נויפלד: הנוסח שאתה רואה, לדעתי, הוא הנוסח שלפני התיקון.

דנה נויפלד: אתה ראית את הנוסח הכחול?

לאה ורון: חבר הכנסת אילן גילאון שאל קודם על הרביזיה.

דנה נויפלד: אנחנו הצבענו - - - של המבקר הפנימי.

לאה ורון: חבר הכנסת גילאון, אכן הוגשה בקשתו של חבר הכנסת נחמן שי לרביזיה בסעיף 4 ובסעיפים נוספים.

לאה ורון: הבקשה איננה על סדר יומה של הוועדה.

כרמל שאמה-הכהן: אנחנו יכולים לשים אותה על סדר היום.

יעקב כץ: כבוד היושב ראש, הבקשה שלי מאתמול שנפגשתי איתך, יש לה סיכוי לעלות היום?

כרמל שאמה-הכהן: אנחנו דנים.

כרמל שאמה-הכהן: מתקדמים.

אתי בנדלר: עכשיו יש בקשה של חבר הכנסת נסים זאב.

אתי בנדלר: אנחנו מגיעים לסעיף 24 לפי סדר הסעיפים.

נסים זאב: בסעיף 24, בנושא של קבלת עובדים ותנאי עבודתם, אני מבקש להוסיף שלא תהיה אפליה בין העובדים, בפרט בכל מה שקשור לעובדי רשת מורשת.

נסים זאב: לנו יש כמעט 15 תקנים של עובדי רשת מורשת, ויש שם אפליה שחייבת לידי תיקון.

נסים זאב: אני רק רוצה להקריא לפניכם את ההחלטות הקודמות שהיו ב-2007.

נסים זאב: כולנו זוכרים שלפני 2004 רשת מורשת הייתה נפרדת מרשת א', ובמסגרת תוכנית הקיצוצים תמיד מקצצים, ואנחנו לא יודעים מה הנזק.

נסים זאב: כך היה גם במשרד דתות וביטלו אותו- -

אופיר אקוניס: החזירו אותו.

נסים זאב: בסדר, אבל היום זה יותר יקר להחזיר, לכן סוף מעשה במחשבה תחילה.

נסים זאב: אני רוצה להקריא, ברשותכם, את החלטת הוועדה של יושב ראש ועדת החינוך והתרבות מיכאל מלכיאור מ-18 ביוני 2007 שלא לסגור את רשת מורשת.

נסים זאב: הוועדה קיבלה דרישה מרשות השידור לתקצב את הרשתות הייעודיות כראוי.

נסים זאב: זה בדיוק מה שאנחנו מבקשים כרגע.

נסים זאב: הוועדה דורשת להגדיל את שידורי רשת מורשת 24 שעות ביממה – זה כרגע לא עומד על הפרק, אבל בהחלט הנושא של התקצוב והעניין שלא תהיה אפליה בין עובד לעובד זה דבר מתבקש ומחייב.

נסים זאב: באופן יחסי יש להם שליש שעות – שמונה שעות ביממה – אז לפחות שאותם עובדים לא יקופחו.

נסים זאב: לא מדובר בהרבה כסף.

נסים זאב: יש הבטחה שהאוצר ילך לקראתם, ועד ההצבעה בכנסת אני מאמין שהדבר הזה - -

כרמל שאמה-הכהן: אתה רוצה את זה בהסתייגות?

נסים זאב: כן.

כרמל שאמה-הכהן: איך אנחנו מאשרים לו את ההסתייגות הזאת?

אתי בנדלר: אם אני מבינה נכון, סעיף 24 לחוק העיקרי עניינו בקבלת עובדים ותנאי עבודתם.

אתי בנדלר: מבקש חבר הכנסת נסים זאב להוסיף סעיף קטן, שבו ייאמר שלא תהיה אפליה בין- -

איתן כבל: איך אפשר בחוק ראשי?

איתן כבל: אני בעדו, אבל - -

רונית תירוש: אני יכולה להצטרף להסתייגות הזאת?

כרמל שאמה-הכהן: אפשר להצביע על זה.

כרמל שאמה-הכהן: זה בסוף יעבור, וזה לא הסתייגות, זה יהיה סעיף.

כרמל שאמה-הכהן: לא יהיה על מה.

אופיר אקוניס: האם ההסתייגות היא שרשת מורשת תשדר 24 שעות?

אופיר אקוניס: על מה ההסתייגות בדיוק?

נסים זאב: ההסתייגות היא באופן יחסי.

אופיר אקוניס: למעט שישי-שבת, כמובן.

נסים זאב: אני דיברתי באופן יחסי: שמונה שעות הם עובדים, ולכן שלא יקופחו בשעות שהם עובדים לעומת העובדים האחרים.

נסים זאב: אני לא מדבר על 24 שעות כי לדעתי פה צריך חקיקה, פה צריך מדיניות שונה.

נסים זאב: אני לא הולך על כל הקופה כי אני לא אקבל שום דבר, אבל לפחות אלה שכבר משקיעים שעות – לא יכול להיות שהם יקבלו שכר של "הא לחמא עניא", של עניים.

אופיר אקוניס: האם הם עובדים במשרה מלאה ברשות השידור?

נסים זאב: הם לא עובדים במשרה מלאה, אבל באופן יחסי.

אתי בנדלר: - - -

אופיר אקוניס: נסים זאב אומר שלמרות שהרשת משדרת רק מספר מוגבל של שעות, שהשכר שלהם יהיה הוגן.

נסים זאב: באופן יחסי, שמי שעובד- -

אופיר אקוניס: לא באופן יחסי ל- - -, אלא לשעות השידור.

אופיר אקוניס: הוא הסביר לי את זה פעם מרשת מורשת.

אופיר אקוניס: זאת דרישה הגיונית.

איתן כבל: אנחנו נגד אפליה, רק בחקיקה ראשית?

אופיר אקוניס: לא הבנתי את ההסתייגות.

מרסיה צוגמן: אני סגנית היועצת המשפטית של רשות השידור.

מרסיה צוגמן: אני לא מכירה את המקרה הספציפי של עובדי רשת מורשת, אלא רק ממה ששמעתי בוועדה.

מרסיה צוגמן: ברשות השידור על רוב העובדים חל הסכם קיבוצי.

מרסיה צוגמן: הסכם קיבוצי אמור לחול גם על עובדי רשת מורשת.

מרסיה צוגמן: אם יש עיוותים שהסכמים קיבוציים לא חלים משום מה, אנחנו נבדוק את זה.

מרסיה צוגמן: אבל מבחינת החוק - -

נסים זאב: אני מבקש: עד הבדיקה שלך נקיים הצבעה.

נסים זאב: נשאיר לכם את הבדיקה לעוד מספר שנים, אבל אנחנו חייבים לבצע את השינויים.

נסים זאב: אדרבה, אם אין אפליה אז זה באמת לא רלוונטי.

כרמל שאמה-הכהן: נשמע את נציגם של רשת מורשת.

כרמל שאמה-הכהן: בבקשה.

משה זמיר: אני עובד רשת מורשת במשרה מלאה.

משה זמיר: אין לנו התנאים שיש לכל העובדים ברשות בנושא של שעות נוספות.

משה זמיר: מלכתחילה אנחנו לא מקבלים את השעות האלה בצורה מכוונת.

משה זמיר: במוצאי שבת דיברתי עם יושב ראש האגודה - -

ישראל אייכלר: מה השכר שלכם?

משה זמיר: במשרה מלאה עם ותק של 22 שנה בתחום זה מקסימום 5,000 שקל, ואין לנו אפשרות לעבור את זה.

משה זמיר: אין לנו שעות נוספות, אין לנו שעות כוננות.

ישראל אייכלר: מה השכר שלך?

משה זמיר: 5,000 שקל.

יעקב כץ: כרמל, אתה שומע?

כרמל שאמה-הכהן: כן.

משה זמיר: בעצם כל הטבות השכר של העובדים של הרשות זה בנושא של השעות הנוספות, בנושא של שעות כוננות, וזה אין לנו בצורה מכוונת.

משה זמיר: אני דיברתי עם יושב ראש האגודה שלנו שאמור לייצג אותנו בנושא הזה, ושאלתי אותו למה אנחנו לא מקבלים את זה, והוא אמר לי שאולי אחרי הרפורמה יעזרו לנו.

משה זמיר: מצד שני ברפורמה הולכים לעשות רביזיה של שלוש שנים אחורה מה יהיה השכר של אותו עובד, ולפי זה, הוא יקבל אחרי הרפורמה.

משה זמיר: זאת אומרת עד הרפורמה בעצם "דפקנו" אתכם, ועכשיו אחרי הרפורמה זה יהיה בחקיקה.

משה זמיר: זה יהיה לקבע את המצב שתהיו מקופחים תמיד.

כרמל שאמה-הכהן: תודה.

ברק שטרוזברג: אני סגן הממונה על השכר באוצר.

ברק שטרוזברג: זה נכון שברשות השידור יש המון עיוותים במערכת יחסי העבודה, והרפורמה עושה ככלל מרכזי ובסיסי – סדר בכל הרמות של העובדים ושל יחסי העבודה גם בדירוג העיתונאים וגם בדירוג ההסתדרות.

ברק שטרוזברג: באופן עקרוני כשהרפורמה הזאת תצא לדרך הדבר הראשון שיקרה זה הסדר הזה.

ברק שטרוזברג: אני לא חושב שזה נכון להסדיר מערכת יחסי עבודה בתוך חוק ולא בהסכם קיבוצי.

ברק שטרוזברג: זה כלל ידוע בהרבה מאוד חוקים.

ברק שטרוזברג: מחר בבוקר יבואו תאגידים אחרים, יבואו חברות ממשלתיות אחרות, וכולן ירצו לייצר את ההסדרה שלהן.

ברק שטרוזברג: כמו שאתם לא רוצים שאנחנו נייצר הסדרה של יחסי עבודה בתוך חוקים, כך לא נכון שיכפו על המעסיק- -

נסים זאב: והאוצר משלם את זה, אתה יכול להסכים.

נסים זאב: תאמין לי.

נסים זאב: זאת לא צריכה להיות בעיה שלך בכלל.

נסים זאב: אני מבקש הצבעה, ונמשיך הלאה.

אתי בנדלר: אני רק רוצה לדעת אם קלעתי לדעת אדוני.

אתי בנדלר: אתה מבקש להוסיף סעיף קטן שבו ייאמר פחות או יותר משהו כזה – כמובן, זה לא הנוסח הסופי: "(ב)(1) בקביעת תנאי עבודתם של עובדי הרשות לא תהיה אפליה בין עובדי מחלקות שונות, ובכלל זה של עובדי רשת מורשת של הרשות לעומת רשתות אחרות ברדיו".

אופיר אקוניס: זה קצת בעייתי.

אתי בנדלר: זאת הכוונה?

קריאה: כן, כן.

אופיר אקוניס: זה בעייתי קצת בחקיקה.

אופיר אקוניס: אתה יכול להגיד שעובדי רשת ג' משדרים מוסיקה.

אופיר אקוניס: אתה יכול לפי זה לעשות לכל תחנה סעיף נפרד.

אופיר אקוניס: זה קצת בעייתי בחקיקה ראשית בעיניי.

דנה נויפלד: בכלל ביחסי עבודה.

דנה נויפלד: אנחנו לא מתערבים.

אופיר אקוניס: העיקרון הוא נכון, אבל הבעיה היא שכל רשת תוכל לדרוש זאת.

אופיר אקוניס: אתה יכול להגיד שברשת ב' עובדים הכי הרבה, 24 שעות- -

נסים זאב: אז תכתוב: "ברשת א'", אם זה מה שמפריע לך.

אופיר אקוניס: העיקרון הוא נכון.

נסים זאב: רשת מורשת היא חלק מרשת א' או לא?

אופיר אקוניס: היא חלק מ"קול ישראל".

אופיר אקוניס: כן, היא משדרת על התדר של רשת א'.

כרמל שאמה-הכהן: חבר הכנסת מילר, בבקשה.

אלכס מילר: העלו את הסוגיה הזאת עכשיו, ואני שומע בפעם הראשונה על העניין הזה.

אלכס מילר: לפני שאדוני מצביע אני מבקש התייעצות סיעתית על העניין הזה.

ישראל אייכלר: מעניין שחבר הכנסת מילר לא ביקש התייעצות סיעתית כשהוא ביקש 9 מיליון שקל לרשת רק"ע, ואנחנו לא ביקשנו את זה.

נסים זאב: אין שום בעיה, אדוני, אנחנו נבקש לעכב את כל החוק, ועד שזה לא יעבור שום דבר פה לא יעבור.

נסים זאב: אני מבטיח לך.

אלכס מילר: רק אל תפחידו אותנו.

כרמל שאמה-הכהן: כמה זמן אתה צריך התייעצות סיעתית?

אלכס מילר: ב-14:00 יש ישיבת סיעה.

אופיר אקוניס: ב-14:00 יש ישיבה אחרת מעניינת בנושא.

אלכס מילר: זאת לא הסתייגות, אדוני היושב ראש.

אלכס מילר: לפי מה שאני רואה- - -

נסים זאב: זאת הסתייגות, מה הבעיה שלך שזה יהיה בהסתייגות?

אלכס מילר: זה חלק מ- - -

נסים זאב: מה הבעיה שלך?

נסים זאב: אם האוצר רוצה לתת עוד מיליון שקלים בסך-הכול או 1.5 מיליון- -

אלכס מילר: אם האוצר מסכים – בבקשה, אין לי בעיה.

נסים זאב: אבל תן לי לעבוד על זה.

נסים זאב: עד המליאה אני סוגר את זה עם האוצר, מה זה מפריע לך עכשיו?

אלכס מילר: זה לא המליאה, זה חלק מהחוק עכשיו.

אתי בנדלר: כדי להבהיר: אם הוועדה מצביעה על הסעיף הזה, חבר הכנסת זאב, ויש לסעיף הזה רוב הרי שהוא הופך לחלק מהחוק.

אתי בנדלר: יכול שהוא ייפול לאחר שהוועדה תאשר את הסעיף הזה, ככל שהיא תאשר.

אתי בנדלר: אם הממשלה תגיש הסתייגות ייתכן שהסעיף הזה ייפול במסגרת ההסתייגות- -

נסים זאב: לכן אני אמשוך את ההסתייגות שלי.

אתי בנדלר: אבל זאת לא תהיה הסתייגות שלך, זה יהיה חלק מהחוק, זה לא יופיע בצורת הסתייגות.

נסים זאב: אני משאיר את זה כחלק מהחוק, תתייעץ עד מתי שאתה רוצה.

נסים זאב: אני חושב שזה לא פר, כי לא מדובר בכסף גדול, אלא בכסף קטן, ואין שום סיבה בעולם להתייעצות סיעתית.

נסים זאב: אני מבקש להצביע על זה עכשיו.

כרמל שאמה-הכהן: ברגע שהוא מבקש התייעצות סיעתית אני חייב לתת לו.

נסים זאב: כן, אבל לא ב-14:00, עם כל הכבוד.

נסים זאב: גם לי יש ישיבת סיעה ב-14:00.

כרמל שאמה-הכהן: אתה לא יכול להקדים את ההתייעצות הסיעתית, חבר הכנסת מילר?

אלכס מילר: אני יכול להקדים בשעה.

אלכס מילר: ב-13:00.

כרמל שאמה-הכהן: זה מפריע אם נצביע על זה ב-13:00?

נסים זאב: אין לי בעיה.

נסים זאב: תהיה ישיבה מיוחדת רק לנושא הזה.

אלכס מילר: נעשה את זה ברבע לאחת.

כרמל שאמה-הכהן: אוקיי.

כרמל שאמה-הכהן: בקיצור, הוא עשה גיוס בישראל ביתנו, זה מה שאתה צריך להבין.

אתי בנדלר: אתם מסתכלים עליי בתקווה שאני אצהיר שלא ראוי לכתוב בחוק שלא תהיה אפליה בין עובדים כי ברור מאליו שאסור ולא ראוי שתהיה אפליה בין עובדים- -

נסים זאב: אבל יש אפליה.

נסים זאב: יש קיפוח.

נסים זאב: למה לא לקרוא לתינוק בשמו?

אתי בנדלר: אבל אני לא יכולה להגיד שזה סעיף בלתי חוקתי.

אתי בנדלר: אני יכולה להגיד שזה לא ראוי, אני לא יכולה להגיד שאי אפשר לכלול סעיף כזה.

נסים זאב: אני לא סוגר שום דבר.

נסים זאב: אתה מכיר איך האוצר עובד, אתה יודע איך הוא עובד.

אופיר אקוניס: נכון, אני מסכים איתו.

נסים זאב: "יש לי סגן אז תיתן לי את הזמן".

אלכס מילר: אתה אומר לפני כי זה הולך להיות חלק מהחוק, ואלה דברים שלא העלו לפני כן.

אלכס מילר: תעלה את זה בישיבת קואליציה, בבקשה.

אלכס מילר: רבותיי, אתם חלק מהקואליציה אז תתנהגו כמו קואליציה.

אלכס מילר: אתם רוצים לשבור כלים – בואו נשבור כלים.

יוליה שמאלוב-ברקוביץ: לא הייתם בגיבושון ביחד?

אופיר אקוניס: אלכס לא היה בגיבושון.

נסים זאב: רק פיצוצים יצא מהגיבושון הזה.

אופיר אקוניס: הוא לא היה.

כרמל שאמה-הכהן: ההתייעצות הסיעתית של ישראל ביתנו הסתיימה.

אופיר אקוניס: למה לא היית, באמת?

אופיר אקוניס: הפסדת.

כרמל שאמה-הכהן: מר פולק, בבקשה.

ערן פולק: אנחנו רוצים להבהיר - -

יוליה שמאלוב-ברקוביץ: אבל מה הבעיה להכניס את זה בחוק?

כרמל שאמה-הכהן: בן אדם מדבר, תפסיקו עם לול התרנגולים הזה.

אתי בנדלר: לא צריך לכתוב בחוק שלא להפלות בין עובדים.

אתי בנדלר: זה כאילו ברור מאליו, ומצד שני אני לא יכולה להגיד שזה לא חוקתי ושהכנסת לא יכולה לכתוב דבר כזה.

יוליה שמאלוב-ברקוביץ: - - -

כרמל שאמה-הכהן: חברת הכנסת ברקוביץ', נתתי זכות דיבור לנציג של האוצר, בואי נשמע אותו.

נסים זאב: בואו נצא מהנחה שזה לא פר, ההסתייגות נשארת כהסתייגות.

אתי בנדלר: אז זה יהפוך להסתייגות.

אתי בנדלר: אם הרוב בוועדה לא יקבל את הסעיף הזה אז אתה רשאי לרשום הסתייגות, וכל מי שירצה יצטרף אליה.

נסים זאב: בסך הכול מדובר ב-15 תקנים.

נסים זאב: השוואת תנאים של כל העובדים, שדינם יהיה שווה.

יוליה שמאלוב-ברקוביץ: אבל למה אתם לא מבקשים תקציב?

דנה נויפלד: האם אפשר להציע הצעה?

כרמל שאמה-הכהן: מר פולק מדבר עכשיו.

ערן פולק: בהמשך למה שאמר סגן ממונה על השכר לעניין הכנסה – לא נכונה, לדעתנו, של סעיף כזה לחקיקה – ברור שמבחינתנו הנושא לא מוכר, וכמובן, אין שום הסכמה של האוצר להכנסה של אלמנט תקציבי ספציפי כזה או אחר לתוך החקיקה.

ישראל אייכלר: זה לא אלמנט תקציבי- - -

כרמל שאמה-הכהן: רגע, סליחה, יש סדר, אתה לא בזכות דיבור, חבר הכנסת אייכלר.

ישראל אייכלר: אבל יש הטעיה של האוצר.

כרמל שאמה-הכהן: בסדר, אתה תעמיד אותם על טעותם בעוד כמה דקות.

כרמל שאמה-הכהן: גברת נויפלד, בבקשה.

דנה נויפלד: זאת הפעם הראשונה שאנחנו שומעים על זה.

דנה נויפלד: האם לא ראוי לבקש מיושב ראש רשות השידור שנמצא כאן שככל שיש בעיה מבחינת העובדים בתוך רשות השידור, לבדוק את העניין?

אמיר גילת: זה בדיוק מה שרציתי להציע.

נסים זאב: לבדוק?

דנה נויפלד: כן.

נסים זאב: לבדוק?

נסים זאב: ב-2007 זועקת הוועדה שיש קיפוח – מה יש לבדוק פה?

נסים זאב: ארבע שנים חלפו, את רוצה שאני אקריא לך מה הוועדה כותבת?

דנה נויפלד: יושב ראש רשות השידור הוא יושב ראש חדש, האם לא ראוי לתת לו את האפשרות לבדוק?

נסים זאב: מה זה קשור ליושב ראש חדש וממשלה חדשה?

נסים זאב: אז מה, לא ידוע שהיה קיפוח?

נסים זאב: - - - יש קיפוח – פתאום זה דבר חדש?

יוליה שמאלוב-ברקוביץ: מה הבעיה להצביע על זה?

נסים זאב: אדוני היושב ראש, בסוגיה הזאת עסקנו גם בישיבה הקודמת, עם כל הכבוד.

נסים זאב: אז מי שלא שמע את זה בישיבה הקודמת – יש לו בעיה.

יעקב כץ: לא סופרים אותך, אתה לא מבין את זה?

יעקב כץ: אתה לא קיים.

נסים זאב: אני מסכים- - -

כרמל שאמה-הכהן: חבר הכנסת זאב.

כרמל שאמה-הכהן: מספיק, תגידו לי, מה ההתרגשות הזאת?

כרמל שאמה-הכהן: מר גילת, בבקשה.

אמיר גילת: אדוני היושב ראש, ביקשתי הרגע ממבקרת הפנים של רשות השידור שתבדוק את הנושא.

אמיר גילת: אני לא חושב שזה ראוי לחקיקה, אבל זה להחלטתכם, כמובן.

אמיר גילת: אנחנו מצדנו נעשה את הבדיקה.

כרמל שאמה-הכהן: תודה.

כרמל שאמה-הכהן: חברת הכנסת ברקוביץ', בבקשה.

יוליה שמאלוב-ברקוביץ: אני לא שמעתי על מה דיברתם, אבל אני מכירה קצת את הבעיה.

יוליה שמאלוב-ברקוביץ: כשמדוברים על רדיו רקע שהוא רדיו שמייצג אוכלוסייה גדולה מאוד - -

אופיר אקוניס: הוא כבר תוקצב, ובצדק.

יוליה שמאלוב-ברקוביץ: הוא תוקצב, ובצדק.

יוליה שמאלוב-ברקוביץ: צריך לחשוב גם על תקצוב במדינת ישראל של רשת מורשת.

יוליה שמאלוב-ברקוביץ: זה בהחלט משהו שחסר במדינה הזאת, ואין שום סיבה שיקומו כל מיני תחנות רדיו חדשות כשיש לנו רשות שידור שאמורה לתת מענה לאוכלוסייה מאוד גדולה.

יוליה שמאלוב-ברקוביץ: אני לא מבינה מה הבעיה להצביע, אדוני היושב ראש.

כרמל שאמה-הכהן: כל מה שמעכב את ההצבעה זאת את.

יוליה שמאלוב-ברקוביץ: אני יוצאת.

כרמל שאמה-הכהן: חבר הכנסת מילר, ההתייעצות הסיעתית שלכם הסתיימה.

אלכס מילר: אדוני היושב ראש, אתה מוביל את הדיון, ואתה כפוף כמוני להחלטות הקואליציה.

לאה ורון: השאלה היא האם אתה מושך את בקשתך להתייעצות הסיעתית.

אלכס מילר: כן, דיברתי - - - ואין בעיה.

כרמל שאמה-הכהן: בכוח ניסו להראות לנו שאנחנו לא מבינים זה את זה.

לאה ורון: לא, בכוח ניסו שהפרוטוקול ישקף את מה שקורה ביניכם.

כרמל שאמה-הכהן: ואני הבנתי שההתייעצות הסיעתית הסתיימה.

לאה ורון: אבל הפרוטוקול לא משקף את ההבנה ביניכם.

אלכס מילר: אדוני היושב ראש, בסוגיות מסוג זה צריך לשמוע מבדיקה של הגופים הרלוונטיים לחוק הזה עד כמה ההחלטה הזאת הולכת להיות מבוצעת בשטח.

אלכס מילר: כל אחד אומר, בוא נבדוק.

אלכס מילר: אם תהיה החלטה, וחבר הכנסת נסים זאב מוכן לחכות שתהיה בדיקה מסוימת, ואנחנו נשמע ובסופו של דבר נכריע – גם מבחינת תקצוב של משרד האוצר בעניין וגם מבחינת הביצוע של רשות השידור – אין בעיה.

אלכס מילר: הרי בסופו של דבר אלה אותם אנשים.

כרמל שאמה-הכהן: אני לא יודע אם תתקבל החלטה, אבל אם תתקבל החלטה, והיא לא תהפוך להסתייגות, שתהיה בדיקה, ואם הבדיקה תראה אחרת – תהיה רביזיה.

כרמל שאמה-הכהן: זה לא חלוט.

אלכס מילר: כמו שציינתי, אין לי עמדה חד משמעית בנושא הזה.

נסים זאב: כשהרביזיה תהיה בשעה 13:00 אני מניח שתהיה הצבעה על הנושא.

כרמל שאמה-הכהן: ההצעה שלך סגורה?

נסים זאב: כן.

כרמל שאמה-הכהן: מי בעד ההצעה של חבר הכנסת נסים זאב?

יוליה שמאלוב-ברקוביץ: אפשר להקריא שוב?

אתי בנדלר: "בקביעת תנאי עבודתם של עובדי הרשות לא תהיה אפליה בין עובדי המחלקות השונות, ובכלל זה של עובדי רשת מורשת של הרשות לעומת רשתות אחרות ברדיו.

כרמל שאמה-הכהן: מי בעד?

כרמל שאמה-הכהן: מי נגד?

כרמל שאמה-הכהן: מי נמנע?

יוליה שמאלוב-ברקוביץ: אני בעד, אבל- -

אופיר אקוניס: אני בעד.

כרמל שאמה-הכהן: למה, לאקוניס יש משהו נגד מורשת?

אופיר אקוניס: נהפוך הוא – אני גם שמעתי את הדבר הזה לפני חצי שנה.

כרמל שאמה-הכהן: מצביעים.

כרמל שאמה-הכהן: הצבעה בעד – רוב נגד – אין נמנעים – 2.

כרמל שאמה-הכהן: ההצעה אושרה.

לאה ורון: 6- בעד, 2- נמנעים – ההצעה עברה.

כרמל שאמה-הכהן: ההצעה אושרה.

כרמל שאמה-הכהן: ברכות לרדיו מורשת.

דנה נויפלד: הממשלה יכולה להסתייג?

יוליה שמאלוב-ברקוביץ: הממשלה לא רוצה להפלות, היא רוצה- - -

קריאות: - - -

יוליה שמאלוב-ברקוביץ: רציתי רק לדעת אם הממשלה רוצה להפלות.

יוליה שמאלוב-ברקוביץ: זה הכול.

ברק שטרוסברג: אני עוד לא ראיתי מצב שבו גורמים משא ומתן לאחר שלוש וחצי שנים.

ברק שטרוסברג: זה מאגודת העיתונאים שיושב פה.

ברק שטרוסברג: המשא ומתן מסדיר את המעמד של כל העובדים, ובאה הכנסת אחר כך ואומרת לו – לא, צריך לעשות משהו אחר.

נסים זאב: מי אלה "כל העובדים"?

נסים זאב: האם רשת מורשת הם לא עובדים?

נסים זאב: מה זה, אוויר?

נסים זאב: ברק שטרוזברג דני זקן, יושב ראש אגודת העיתונאים, מייצג את כל עובדי רשות השידור ואת כל אגודת העיתונאים.

ישראל אייכלר: הייתה הצבעה?

כרמל שאמה-הכהן: כן, זה עבר.

כרמל שאמה-הכהן: ברק שטרוזברג יש כאן עובדי הסתדרות.

כרמל שאמה-הכהן: עופר עיני חתם על הסכם קיבוצי, ובאה הכנסת ואומרת שזה לא מקובל עליה.

יוליה שמאלוב-ברקוביץ: הכנסת היא הריבון, תתרגלו לזה.

יוליה שמאלוב-ברקוביץ: תתחילו להתרגל שלכנסת יש מה להגיד אף על פי שאתם לא רוצים.

אופיר אקוניס: מה זה "הממשלה"?

אופיר אקוניס: אתה תביא את זה, כמובן, לשרים.

אופיר אקוניס: ברק שטרוזברג זכותו של הממונה על השכר לאשר- - -

אופיר אקוניס: לא, לשרים, לא לפקידות.

אופיר אקוניס: שהם יחליטו - - -

דנה נויפלד: ההסתייגויות מוגשות בחתימת- - -

כרמל שאמה-הכהן: הנושא של מורשת מוצה.

כרמל שאמה-הכהן: תודה לחבר הכנסת נסים זאב.

ישראל אייכלר: החוק אומר שהאוצר צריך להוסיף או לא להוסיף – החוק אומר שלא יפלו.

ישראל אייכלר: זה יכול להיות מתקציב רשות השידור.

ישראל אייכלר: עמדת האוצר היא לא העמדה הנכונה, הוא מטעה את הציבור.

כרמל שאמה-הכהן: מר אייכלר, אנחנו לא פותחים עכשיו ויכוח על הנושא הזה.

כרמל שאמה-הכהן: פרופ' אילטוב מבקש רביזיה.

אופיר אקוניס: אני גם מבקש רביזיה.

אופיר אקוניס: לא על הסעיף הזה, על סעיף אחר.

אופיר אקוניס: לא רביזיה דרמטית – רביזיה טובה.

יעקב כץ: איפה הרביזיה שלי?

אופיר אקוניס: תכף תקבל אותה בכתב.

אתי בנדלר: יש בקשה לרביזיה על הסעיף הזה?

כרמל שאמה-הכהן: של חבר הכנסת אילטוב.

כרמל שאמה-הכהן: הסעיף הבא.

דנה נויפלד: הייתה רביזיה על סעיף 10, על משך כהונת ועדת האיתור, שזה עושים בסוף הדיון.

אתי בנדלר: יש בקשה שלך, אדוני, לרביזיה בסעיף 10 לחוק העיקרי די בתחילת הצעת החוק.

אתי בנדלר: סעיף 19 להצעת החוק שעניינו לתקופה של חברי המועצה, הוצע מלכתחילה שתקופת הכהונה של חבר המועצה תהיה שלוש שנים, ואפשר יהיה לשוב ולמנותו לתקופת כהונה אחת נוספת.

אתי בנדלר: הוועדה החליטה לשנות את הסעיף הזה וקבעה שחבר מועצה ימונה לתקופת כהונה אחת בלבד של ארבע שנים, וניתן יהיה להאריך את כהונתו לתקופה שלא תעלה על שלושה חודשים.

אתי בנדלר: נוצר חוסר התאמה בין תקופת כהונה של חבר מועצה לבין תקופת כהונה של חבר ועדת האיתור.

אתי בנדלר: לכן הגשת בקשה לדיון מחדש כדי לבחון האם אכן יש לבחון האם יש מקום להתאים את תקופת הכהונה של חבר ועדת האיתור לחבר מועצה.

אתי בנדלר: אז קודם כול צריך להעמיד להצבעה את עצם הבקשה לדיון מחדש.

כרמל שאמה-הכהן: רביזיה שלי לתקן משהו טכני של משך הכהונה.

אתי בנדלר: של תקופת כהונה של חבר ועדת האיתור.

יוליה שמאלוב-ברקוביץ: לא הייתה לי פה רביזיה?

אתי בנדלר: זה על סדר היום.

כרמל שאמה-הכהן: מי בעד הבקשה לרביזיה?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד הרביזיה – רוב נגד- אין נמנעים – אין הרביזיה אושרה

כרמל שאמה-הכהן: הרביזיה של חבר הכנסת שאמה אושרה פה-אחד.

כרמל שאמה-הכהן: כפי שהציגה היועצת המשפטית, מאחר ששינינו את תקופות הכהונה יש גם ועדות איתור וגם חברי מועצה אנחנו רוצים לסנכרן שתהיה אותה תקופה, אז אנחנו משווים את התקופה של חברי ועדת האיתור לזאת של חברי מועצת הרשות.

אתי בנדלר: אם כך, ככל שמדובר בהשוואת משך הכהונה נוסחו של סעיף 10 יהיה: "חבר ועדת האיתור ימונה לתקופה של ארבע שנים" – לא של שלוש שנים – "ואולם רשאית הממשלה להאריך את תקופת כהונתו של חבר הוועדה עד לסיום הליכי מינויו של חבר ועדה במקומו לתקופה שלא תעלה" – על שנה או על שישה חודשים?

יעל כהן: אני מעדיפה שנה כי ועדת האיתור היא מה שמחולל את כל המהלך, ושם באמת חשוב שלא יהיה שום חלל.

דנה נויפלד: זה בעקבות הערתך, אגב.

ישראל אייכלר: סליחה, רציתם השוואה, אז למה פה לא השוואה?

יעל כהן: ההערכה היא רק למקרה שלא מינו.

יעל כהן: מכיוון שוועדת האיתור מחוללת את כל התהליך, אם גם שם יהיה חלל ולא יהיו לי חברי ועדה- -

ישראל אייכלר: חצי שנה זה מספיק.

כרמל שאמה-הכהן: כבר אמרנו - - - עכשיו נפתח על זה דיון של שעתיים.

יעל כהן: - - - שזה יהיה ארבע שנים.

כרמל שאמה-הכהן: בסדר, ארבע שנים ואותם תנאים בדיוק.

כרמל שאמה-הכהן: מי בעד השוואת התנאים שהוצגו?

כרמל שאמה-הכהן: מי נגד?

כרמל שאמה-הכהן: מי נמנע?

כרמל שאמה-הכהן: הצבעה בעד השוואת התנאים – רוב נגד – אין נמנעים – אין השוואת התנאים אושרה.

כרמל שאמה-הכהן: ההצעה אושרה.

כרמל שאמה-הכהן: עוברים להוראות המעבר.

יעל כהן: הנוסח שמונח על השולחן הוא נוסח עם הרבה שינויים לעומת הנוסח המקורי.

יעל כהן: ברשותך, אני אקריא אותו בשלמות.

יעל כהן: מאוד קשה להבין אותו בלי הסבר, אבל אחרי שאני אקריא את כולו אני אתן הסבר מקיף על כל הקונספט, אם זה בסדר מבחינתכם.

יעל כהן: הקראה: "תיקונים להצעת חוק רשות השידור".

יעל כהן: תחילה 38.

יעל כהן: תחילתו של חוק ביום פרסומו (להלן – יום התחילה), בכפוף להוראות המעבר הקבועות בסעיף 40 להלן.

יעל כהן: מינוי ועדת 39.

יעל כהן: (א) חברי ועדת האיתור הראשונה ימונו לפי סעיף 7 לחוק העיקרי, כנוסחו בסעיף 7 איתור לחוק זה בתוך שנה מיום התחילה.

יעל כהן: ראשונה ומועצה ראשונה (ב) חברי מועצת הרשות הראשונה ימונו לפי סעיף 14 לחוק העיקרי כנוסחו בסעיף 9 לחוק זה, בתוך שנתיים מיום התחילה.

כרמל שאמה-הכהן: תסבירי את סעיף 39.

יעל כהן: אני אסביר את סעיפים 38 ו-39.

יעל כהן: עקרונית החוק נכנס לתוקף ביום פרסומו כפוף להרבה מאוד סייגים שמפורטים בהמשך.

יעל כהן: כדי להתניע את המוסדות החדשים צריך קודם כול למנות ועדת איתור שהיא מצדה זאת שמנהלת את ההליך של מינוי המועצה.

יעל כהן: אנחנו מציעים לקצוב תקופה של שנה למינוי חברי ועדת האיתור הראשונה ועוד שנה עד למינוי המועצה הראשונה.

יעל כהן: סך-הכול זה מביא אותנו בתוך שנתיים למועצה ראשונה.

כרמל שאמה-הכהן: התנגדות להוראות האלה?

אופיר אקוניס: מתי נבחרה המליאה הנוכחית?

יעל כהן: המליאה הנוכחית נבחרה בחודש מרס.

אופיר אקוניס: 2011?

יעל כהן: כן.

אופיר אקוניס: ואם לא היה החוק הזה , כמה זמן?

יעל כהן: שלוש שנים.

אופיר אקוניס: אז למה שנתיים?

אופיר אקוניס: אז שלוש.

אופיר אקוניס: אני מציע שלוש שנים, אדוני.

כרמל שאמה-הכהן: על מה?

אופיר אקוניס: על שלוש שנים.

אופיר אקוניס: במקום שיהיה שנתיים מיום התחילה אני מציע שלוש שנים, כמו שהיה לולא החוק.

דנה נויפלד: אדוני היושב ראש, אני אסביר משהו.

דנה נויפלד: החוק הזה מכיל הרבה תיקונים.

דנה נויפלד: הצעת החוק הזאת משנה את פניה של רשות השידור ואמורה לארגן מחדש את פעילותה.

דנה נויפלד: ככל שתבקש להאריך את תקופת הכהונה של המליאה הקיימת זה מונע כניסה לתוקף של הסעיפים שמדברים על המבנה הארגוני החדש של הרשות.

דנה נויפלד: ככל שנדחה את התחולה כך נדחה תחולה של הוראות נוספות בתוך החוק- -

כרמל שאמה-הכהן: הנקודה ברורה.

דנה נויפלד: אנחנו יושבים פה לארגן מחדש את עבודתה של הרשות, ואין שום טעם לדחות את זה ולא לתת לרשות לפעול כמו שצריך כמה שיותר מהר.

יעקב כץ: אולי אפשר לקצר את זה לחצי שנה.

דנה נויפלד: הייתה דילמה ובכל זאת- -

אופיר אקוניס: הם התחילו רק לפני ארבעה חודשים את תפקידם.

אופיר אקוניס: זה פשוט דבר לא הגון כי כאשר הם נבחרו, עברו את ועדת שפניץ ואת כל הוועדות ואת היועץ המשפטי לממשלה – רק לנשיא ארצות-הברית הם עוד לא הגיעו, החברים שם- -

אלכס מילר: - - -

אופיר אקוניס: אני אומר לך, כן.

דנה נויפלד: ההצעה הזאת הייתה בצנרת כבר אז.

דנה נויפלד: הם ידעו.

דנה נויפלד: זה היה ברור שההצעה הזאת מתקדמת, ולכן נתנו שהות של שנתיים.

דנה נויפלד: ככל שאדוני ידחה את התחולה אנחנו נפגע ברשות השידור, ודוחים את הרפורמה.

יוליה שמאלוב-ברקוביץ: אז מה אתם רוצים?

יוליה שמאלוב-ברקוביץ: ועדה חדשה?

דנה נויפלד: אנחנו מבקשים שנתיים.

יעל כהן: שנתיים ממועד החוק.

יעל כהן: זאת אומרת החוק יעבור בזמן הקרוב, וזה ייצא שנתיים ממועד החוק, וזה יביא את המליאה לכהונה של כשנתיים וחצי לעומת שלוש שנים בחוק הקיים.

דנה נויפלד: זה לא כזה הבדל.

ישראל אייכלר: אדוני היושב ראש, אני לא יודע למה זה צריך לקחת שנתיים.

ישראל אייכלר: אם רוצים לחולל שינוי, ואנחנו יושבים כאן – מה זה, בעוד שנתיים?

ישראל אייכלר: אני לא יודע מה יהיה בעוד שנתיים.

אופיר אקוניס: מה זאת אומרת?

אופיר אקוניס: זאת הוראת מעבר שתאפשר לוועד המנהל שנבחר אך לפני ארבעה חודשים- -

ישראל אייכלר: אבל אם הוועד המנהל זה טוב, אז למה צריך את החוק?

ישראל אייכלר: בוא נחכה עם החוק עוד שנה.

אופיר אקוניס: אז שלוש שנים כמו ברישיונות ובזיכיונות.

יעקב כץ: אנחנו ניפגש פה בעוד שלוש שנים, מי שיישאר פה.

אתי בנדלר: אם אינני טועה, חבר הכנסת אופיר אקוניס, בכל מקרה לגבי חברי המועצה שמכהנים עכשיו – תקנו אותי אם אני טועה – אין מניעה לשוב ולמנות אותם שוב.

דנה נויפלד: נכון.

דנה נויפלד: אף על פי שיש קדנציה מוגבלת, לחברי המליאה הנוכחיים יש חריג, והם יוכלו לכהן עוד תקופה, להבדיל מחברי מועצה חדשים שיש להם קדנציה אחת בלבד.

דנה נויפלד: זאת אומרת אמנם התקופה קוצרה במעט, אך אפשר לשוב ולמנותם להבדיל מאחרים.

יעקב כץ: אז אולי כדאי לעשות את זה מיד.

כרמל שאמה-הכהן: מה זה מיד?

יעקב כץ: את החוק.

אופיר אקוניס: כצ'לה, תאמין לי שאתה צריך להיות מאוד רגוע.

אתי בנדלר: ברשותך, אני רוצה לברר.

אתי בנדלר: כתוב כאן שהם ימונו בתוך שנה, אבל אין אותו דבר לגבי חברי המועצה בתוך שנתיים מיום התחילה, האם לא ראוי שהשר יפרסם הודעה ברשומות על יום מינוי ועדת האיתור ובעיקר על יום מינוי חברי מועצת הרשות השנייה?

אתי בנדלר: כי למועד הזה יש השלכות לסעיפים הבאים.

דנה נויפלד: לדעתי, יש הוראה אחרת שאומרת שלמינויים יהיה פרסום ברשומות.

דנה נויפלד: יש סעיף בתוך החוק עצמו – סעיף 43 שאומר שכל מינוי של חברי מועצה יפורסמו ברשומות, ואין לי בעיה להוסיף גם "ועדת האיתור".

דנה נויפלד: אם היועצת המשפטית רוצה לראות, אין לי בעיה להוסיף גם את ועדת האיתור.

דנה נויפלד: כרגע חברי מועצה, מנכ" ויושב ראש – מפורסמים- -

אלכס מילר: מה הבעיה עם אותם אנשים שכרגע הם בוועד המנהל?

אלכס מילר: אתם לא יכולים לעבוד איתם?

דנה נויפלד: יכולים, אין בעיה.

אלכס מילר: אז מה הבעיה עם שלוש שנים?

דנה נויפלד: הבעיה היא שזה דוחה סעיפים אחרים.

אופיר אקוניס: כמו?

דנה נויפלד: תכף היא תסביר את המנגנון שעשינו.

דנה נויפלד: אבל החוק הזה בנוי כך שתהיה מועצה, והחוק מבטל את הוועד המנהל.

דנה נויפלד: ככל שנמשיך עם המבנה הקיים אנחנו לא עושים את השינוי המבני בתוך רשות השידור.

אלכס מילר: אבל אי אפשר לעשות שהוועד המנהל הקיים יהיה חלק מההקמה של המועצה?

דנה נויפלד: אין מניעה שזה יהיה.

דנה נויפלד: אם אנחנו מבטלים את ההגבלה של כהונה אחת בלבד- -

אלכס מילר: לא הבנתי.

אלכס מילר: כרגע כמה אנשים יש בוועד המנהל?

דנה נויפלד: שבעה.

אלכס מילר: כמה אנשים יש במועצה שעומדת לקום, לפי החוק?

דנה נויפלד: שלושה עשר.

אלכס מילר: אז אנחנו יכולים להגיד שלתקופת מעבר יוספו עוד ארבעה אנשים.

יעל כהן: אנחנו לא רוצים לפזר מידית את המליאה שמונתה לפני ארבעה חודשים.

יעל כהן: היא מונתה עכשיו, היא התחילה מהלכים.

יעל כהן: אנחנו גם יודעים שייקח לנו זמן למנות את המועצה החדשה, לפי החוק, כי אין ברירה, כי קודם צריך ועדת איתור.

יעל כהן: זה גם פעם ראשונה שנמנה ועדת איתור.

אלכס מילר: אז בפעם הראשונה ימנו שישה אנשים, ואחרי חצי שנה יחליפו שבעה אחרים.

דנה נויפלד: ההרכב של המועצה נקבע בחוק, לרבות איזה תמהיל יהיה בה.

דנה נויפלד: אפשר להדביק כל מיני הדבקות, אבל חבל.

דנה נויפלד: אמרנו שנעשה פשרה – שנתיים מינוי, ואין מניעה להתמנות גם למועצה שאחריה, לפי המנגנון שנקבע בחוק.

כרמל שאמה-הכהן: מה דעתך, אלכס?

נסים זאב: שנתיים וחצי או שלוש?

דנה נויפלד: זה יוצא בפועל שנתיים וחצי.

אופיר אקוניס: אז שיהיה כתוב.

נסים זאב: מה זה "בפועל"?

דנה נויפלד: כי הם מונו לפני חצי שנה, ובעוד שנתיים- -

נסים זאב: אז אני מבקש שיהיה שנתיים וחצי, שיירשם שנתיים וחצי.

דנה נויפלד: אבל אז זה הופך את זה לשלוש.

אופיר אקוניס: תאמין לי, אני לא יודע אם זה קריטי יותר.

נסים זאב: אדוני היושב ראש, כל המשנה – ידו על התחתונה.

כרמל שאמה-הכהן: כל המשנה?

כרמל שאמה-הכהן: כרגע עשית שינוי דרמטי.

נסים זאב: אני הוספתי.

כרמל שאמה-הכהן: אה – כל המוסיף – מיטיב, כל המשנה- -

נסים זאב: תגיד לי, בנרות חנוכה – הולך ומוסיף זה גורע או מוסיף אור?

אופיר אקוניס: נסים הציע רעיון פשרה.

נסים זאב: אני מבקש שנתיים וחצי.

כרמל שאמה-הכהן: יש מישהו שמציע שנתיים ורבע?

אופיר אקוניס: לא, לא – שנתיים וחצי.

אתי בנדלר: במקום שנתיים יבוא שנתיים ושישה חודשים?

אופיר אקוניס: כן.

יעל כהן: בתוך שנתיים ושישה חודשים.

אופיר אקוניס: למה?

אופיר אקוניס: מה זה "בתוך"?

יעל כהן: אנחנו לא מתחייבים לתאריך מדויק, אנחנו חייבים לסיים את המהלך בתוך המועד הזה.

כרמל שאמה-הכהן: אתה יכול לסיים את זה גם אחרי חודשיים.

דנה נויפלד: לא, אי אפשר כי לא קבעו ועדת איתור.

אופיר אקוניס: זאת מילה מאוד חשובה – "בתוך".

כרמל שאמה-הכהן: זה ברור שזה "בתוך".

רוברט אילטוב: מבחינתם גם "בתוך שלוש שנים" זה- - -

אופיר אקוניס: בדיוק.

אופיר אקוניס: אם זה "בתוך", אז מה זה משנה?

רוברט אילטוב: אז למה אתם מתנגדים לשלוש שנים?

אופיר אקוניס: אני מציע להוריד את המילה "בתוך" ולכתוב "שנתיים וחצי".

אופיר אקוניס: מה פתאום "בתוך"?

אופיר אקוניס: "בתוך" זה אומר שבעוד שישה חודשים קבוצה מסוימת תחליט שהוועד המנהל הזה לא מוצא חן בעיניה.

אופיר אקוניס: בשום אופן לא "בתוך".

אופיר אקוניס: עם כל הכבוד, יש גבול.

דנה נויפלד: אם יש קבוצה אז היא ממנה.

אופיר אקוניס: לא יודע מי.

אופיר אקוניס: אני לא מוכן "בתוך".

נסים זאב: לפחות עד שהממשלה הבאה תיכנס - - -

כרמל שאמה-הכהן: בתוך שנתיים וחצי ולא פחות משנה.

אופיר אקוניס: עזוב את המילה "בתוך", אדוני היושב ראש.

נסים זאב: לא "בתוך", "בתוך" זה יכול להיות גם - - -

אופיר אקוניס: נכון מאוד, הרב זאב צודק.

כרמל שאמה-הכהן: "ולא פחות משנה".

נסים זאב: מה זה חתן וכלה?

אופיר אקוניס: שנתיים וחצי מיום התחילה.

אופיר אקוניס: אני עדיין מציע שלוש, אבל אני מקבל את עצת הרב.

יעקב כץ: אני מציע אפילו ארבע.

אופיר אקוניס: עכשיו כבר הבנת?

יעקב כץ: הבנתי.

אופיר אקוניס: תודה רבה לך.

נסים זאב: - - -

קריאות: - - -

דנה נויפלד: אני רוצה, בבקשה, להציע הצעה.

דנה נויפלד: ברשותו של אדוני, הוראות המעבר לא פשוטות בכלל.

דנה נויפלד: חבר הכנסת אקוניס, האם ברשותך אפשר להקריא את שאר ההוראות, ואז יוסברו שאר ההוראות ויראו את מורכבות העניין?

דנה נויפלד: ככל שאנחנו דוחים אנחנו רק מסבכים את המורכבות.

אופיר אקוניס: אני מבקש מהיועצת המשפטית לרשום לפניה את ההצעה להוריד את המילה "בתוך" ולהמשיך לשנתיים וחצי.

כרמל שאמה-הכהן: האוצר, מה יש לכם לומר בעניין?

יהודה סבן: נכון היה שהצעת החוק הזאת תיכנס לתוקף באופן מידי.

יהודה סבן: אבל כיוון שיש אילוצים בכל מיני נושאים, למשל במינוי של המועצה, במינוי של המנכ"ל ושל אנשים שכבר נכנסו לתפקידם, יש צורך שתהיה הוראת מעבר לתקופה מסוימת ומוגבלת.

יהודה סבן: ברור שככל שדוחים את המהלך הזה יותר ויותר זה אומר שהמשמעות של החוק הזה שהוועדה אמורה לאשר הולכת ופוחתת.

יהודה סבן: אם זה יהיה להרבה שנים המשמעות של החוק הזה תהיה כמעט שווה לדבר.

יהודה סבן: לכן אנחנו סבורים שהאיזון בחוק יישאר על שנתיים ולאפשר לשר הממונה - - - ראש הממשלה לקבל החלטות אחרות.

יהודה סבן: זאת עמדת משרד ראש הממשלה.

אופיר אקוניס: זאת עמדת משרד ראש הממשלה?

אופיר אקוניס: בסדר.

כרמל שאמה-הכהן: עמדת משרד ראש הממשלה?

יהודה סבן: כן.

דנה נויפלד: עמדת הממשלה.

אופיר אקוניס: זאת לא עמדת הממשלה.

דנה נויפלד: מה זאת אומרת?

כרמל שאמה-הכהן: נציג משרד ראש הממשלה, בבקשה.

אבי כהן: זאת עמדתנו אחרי שיחה עם לשכת מנכ"ל משרד ראש הממשלה.

יעקב כץ: אפשר לשנות את עמדת הממשלה.

יעקב כץ: אם אקוניס יוציא אותו החוצה.

אבי כהן: זאת עמדתנו אחרי שיחה עם איל.

אופיר אקוניס: לא אקוניס יוציא החוצה – יש פה הכרעה של חברי כנסת שיש להם עמדה, עם כל הכבוד.

יעקב כץ: אנחנו לא מוותרים.

אופיר אקוניס: עם כל הכבוד לממשלה.

אופיר אקוניס: הממשלה מבקשת להעלות את האגרה.

אופיר אקוניס: אתה בוודאי לא תשמח לכך, נכון?

אופיר אקוניס: הממשלה מבקשת.

אופיר אקוניס: סוג של פקידות בממשלה מבקש, ואנחנו לא פה למען הדבר.

ערן פולק: זאת לא פקידות, זה החלטות ממשלה.

אופיר אקוניס: מאה אחוז, אנחנו נגיע לישיבה של 13:30 ונראה מה יקרה.

אלכס מילר: הוא אומר משהו אחד, והממשלה אומרת משהו אחר.

אלכס מילר: אפשר לבדוק את העניין הזה סופית.

כרמל שאמה-הכהן: ולא נסיים את החוק הזה היום?

אלכס מילר: גם ככה דחית את זה עכשיו בשלוש שנים, אז עוד יומיים?

אופיר אקוניס: בדיוק.

אופיר אקוניס: וגם הגשתי רביזיה, אז בכלל לא נסיים.

ישראל אייכלר: אני רוצה להבין, האם כל החוק נדחה לשנתיים או רק הסעיף של המינוי של המועצה?

יעל כהן: עוד לא הקראנו – הרבה מאוד סעיפים יידחו לשנתיים.

ישראל אייכלר: כל מה ש- - -

יעל כהן: לא הכול, חלק גדול מאוד.

יעל כהן: חלק גדול ומשמעותי יידחה לשנתיים.

יעל כהן: הוא תלוי במבנה החדש.

יעל כהן: זה מה שניסינו להסביר, עוד לא הקראנו.

כרמל שאמה-הכהן: חברים, חמש דקות הפסקה.

כרמל שאמה-הכהן: (5 דקות הפסקה)

כרמל שאמה-הכהן: אני מחדש את הישיבה.

כרמל שאמה-הכהן: אנחנו לא מצביעים על הסעיף הזה.

אתי בנדלר: מדלגים עליו?

כרמל שאמה-הכהן: כן.

יעל כהן: אני ממשיכה בסעיף 40 בהוראת המעבר: 40(א).

יעל כהן: מליאת רשות השידור וחברי הוועד המנהל שכיהנו ערב יום התחילה ימשיכו לכהן בתפקידיהם עד ליום מינויה של המועצה הראשונה לפי הוראות סעיף 39 לחוק זה (להלן – תקופת המעבר), ויהיו נתונות להם סמכויותיהם כפי שהיו קבועות בחוק העיקרי ערב יום התחילה וכן סמכויות נוספות הקבועות בחוק זה אשר נכנסו לתוקפן ביום התחילה כמפורט בסעיף קטן (ב) להלן; בתקופת המעבר יראו את יושב ראש הרשות כיושב ראש המועצה לעניין סמכויותיו לפי חוק זה, ואת שאר חברי המליאה כחברי המועצה שמונו לפי חוק זה, אלא אם נאמר במפורש אחרת, והכול בשינויים המחויבים.

יעל כהן: זאת אומרת בתקופת המעבר, שלפי ההצעה של הממשלה, אמורה להיות כשנתיים- -

כרמל שאמה-הכהן: מה עם (ב)?

יעל כהן: להקריא את הכול?

כרמל שאמה-הכהן: כן, בטח.

יעל כהן: הקראה: (ב) בתקופת המעבר יחולו הוראות חוק זה בשינויים המפורטים להלן: (1) הפרק השני והפרק השלישי לחוק, כנוסחם ערב יום התחילה, יחולו על המליאה והוועד המנהל שיכהנו בתקופת המעבר, זאת במקביל לפרק השני לחוק העיקרי, כנוסחו בחוק זה, ולהוראות סעיפים 14 ו-15 לחוק העיקרי, כנוסחם בחוק זה, אשר יחולו על הליכי כינון ועדת האיתור הראשונה ופעילותה ועל הליכי כינון המועצה הראשונה, לפי העניין; אין בקיום ההליכים למינוי ועדת האיתור הראשונה או במינויה או בקיום ההליכים למינוי המועצה הראשונה כדי לגרוע מסמכויות מליאת רשות השידור והוועד המנהל או מתוקף פעולותיהם; בסעיף (2) אני מקריאה תיקון קל לנוסח שמונח על השולחן: (2) מי שנתמנה ערב כינונה של ועדת האיתור הראשונה למנהל הכללי של רשות השידור, יתמנה לתפקיד ויכהן בו לפי הוראות החוק העיקרי כנוסחן ערב יום התחילה, ויחולו לגביו סעיפים 23-23ג לחוק העיקרי, כנוסחם ערב יום התחילה, כל זאת עד לסוף תקופת המעבר.

יעל כהן: פה אני מקריאה שינוי לנוסח: אולם לעניין תקופת כהונתו יחולו לגביו הוראות סעיף 23א(א) לחוק העיקרי בנוסחן לפי חוק זה; סעיפים 23-23ג לחוק העיקרי, כנוסחם בחוק זה, יחולו על מנהל כללי שימונה החל ממועד כינונה של ועדת האיתור הראשונה, ואולם עד לסוף תקופת המעבר, בכל מקום במקום "המועצה" יבוא "המליאה", ובכל מקרה סעיף 23ג לחוק העיקרי, כנוסחו ערב יום התחילה, יוסיף לחול על המנהל הכללי עד לסוף תקופת המעבר;

אלכס מילר: שאני אבין, המנכ"ל שהולך להתמנות יהיה עד התקופה שתקום המועצה החדשה.

יעל כהן: לא, לא, הוא ימונה לקדנציה שלמה.

יעל כהן: (3) סעיפים 16, 17, 19 – 21ג, 21ה, 21ח, 22, 23ד-23ו, ו-23ז(ה) לחוק העיקרי- -

יוליה שמאלוב-ברקוביץ: רגע, את קוראת את זה לעצמך?

יוליה שמאלוב-ברקוביץ: יעל כהן: ביקשו שאני אקריא עד הסוף, ואז אסביר.

יוליה שמאלוב-ברקוביץ: לי לא אכפת להסביר סעיף-סעיף.

דנה נויפלד: יש נוסח שמונח לפני חברי הוועדה, וביקשו ממנה להקריא.

יוליה שמאלוב-ברקוביץ: אני עולה חדשה, אני לא קוראת כל כך מהר.

יעל כהן: אני מוכנה להסביר סעיף-סעיף או להקריא ברצף ולהסביר בסוף – לפי מה שיבקש היושב ראש.

יוליה שמאלוב-ברקוביץ: זאת לא הבנת הנקרא כרגע.

יעל כהן: אין ספק שצריך להקריא את זה.

יעל כהן: אני כרגע מקריאה, לא מסבירה.

יוליה שמאלוב-ברקוביץ: איפה את, את יכולה להגיד לי?

יעל כהן: בסעיף קטן (3) בעמוד השני.

יעל כהן: זה בדפי התוספת שמונחים על השולחן.

לאה ורון: גמרת להקריא את הוראות המעבר?

יעל כהן: לא.

לאה ורון: קודם תסיימי את ההקראה, ולאחר מכן יינתנו ההסברים.

יעל כהן: (3) סעיפים 16, 17, 19 – 21ג, 21ה, 21ח, 22, 23ד-23ו, ו-23ז(ה) לחוק העיקרי כנוסחם בחוק זה, וכן סעיפים 10, 11- - אני מוסיפה פה תוספת בעקבות תיקון שעשינו: - - סעיף 11 בפסקאות (1)-(3), 17, 20, 23, 27-31, 34, 36 לחוק זה, ייכנסו לתוקף במועד כינון המועצה הראשונה; (4) בתקופת המעבר, במקום סעיף 18 לחוק העיקרי, כנוסחו בחוק זה, יבוא: "יושב ראש הרשות יגיש לשר, אחת לשנה, דוחות כספיים וכן דוח על פעילותה של הרשות; בדוח הפעילות יפורטו, בין השאר, היעדים השנתיים שקבעה הרשות, עמידתה ביעדים האמורים, וכן עמידתה בדרישת ההפקות המקומיות הקנויות לפי סעיף 44ג; הרשות תפרסם את תמצית הדוחות הכספיים ואת דוח הפעילות באתר האינטרנט של הרשות ובכל דרך אחרת שתמצא לנכון; לעניין זה, "דוחות כספיים" – מאזן, דוח רווח והפסד ודוח על תזרימי מזומנים לרבות ביאורים להם"; (5) בתקופת המעבר, בסעיף 21ד לחוק העיקרי, כנוסחו בחוק זה, במקום "המועצה" יבוא "המליאה", ובסעיף קטן (ב), לפני המילים "בעל מומחיות" יבוא "במידת האפשר"; (6) בתקופת המעבר, בסעיפים 21ו, 21ז, 23י לחוק העיקרי, כנוסחו בחוק זה, במקום "המועצה" יבוא "המליאה והוועד המנהל"; (7) בתקופת המעבר, בסעיף 23ח לחוק העיקרי, כנוסחו בחוק זה, במקום "המועצה" יבוא "הוועד המנהל", ואולם מי ששימש כרואה חשבון מבקר של הרשות ערב יום התחילה יוסיף לשמש בתפקידו לפי תנאי ההסכם שנכרת בין הרשות לבינו ערב יום התחילה ולעניין מינוי לתקופת כהונה נוספת יחולו לגביו הוראות סעיף 23ח(ב) לחוק העיקרי בנוסחן לפי חוק זה; (8) בתקופת המעבר, בסעיפים 14, 15, 18, 24, - 35 לחוק זה, במקום "המועצה" יבוא "הועד המנהל"; (ג) מי שכיהן ערב תחילתו של חוק זה כחבר במליאת רשות השידור לא תבוא התקופה בה כיהן בתפקיד זה במניין התקופות לפי סעיף 19 לחוק העיקרי.

יעל כהן: (ד) כל עוד לא נקבע אחרת בכללים לפי סעיף 21ה(ג) לחוק העיקרי, כנוסחו בסעיף 9, יחולו לגבי יושב ראש המועצה תקנות רשות השידור (גמול), התשל"ח-1978‏, כנוסחן ערב יום התחילה, כפי שחלו לגבי יושב ראש רשות השידור.

כרמל שאמה-הכהן: הסבירי, בבקשה.

יעל כהן: יש פה הרבה מה להסביר.

יעל כהן: כמו שכבר הסברנו בסעיף הקודם שטרם הוצבע, מליאת רשות השידור והוועד המנהל שלה אמורים להמשיך לכהן לתקופת מעבר – תקופה שלפי הצעת הממשלה אמורה להיות כשנתיים.

יעל כהן: בתקופה הזאת יהיו להם סמכויות לפי החוק הקיים כמו שהם היום.

יעל כהן: זאת אומרת ההוראות ממשיכות לעמוד בתוקף, ויהיו להם חלק יחסית קטן מהסמכויות החדשות לפי החוק החדש.

יעל כהן: כל סמכות שיכולנו להקנות להם כבר בלי ליצור בעיות – הקנינו.

יעל כהן: אבל הרבה מהסמכויות החדשות בחוק מייצרות קושי כשיש שני גופים – מליאה וועד מנהל.

אופיר אקוניס: לא יהיו שני גופים.

יעל כהן: בתקופת המעבר הם מקבלים רק מקצת מהסמכויות של החוק החדש, ורוב סמכויותיהם זה רק במסגרת החוק הישן.

יעל כהן: זה ההסבר לסעיף (א) וגם לסעיף (ב)(1).

יעל כהן: במקביל לזה שהם קיימים ופועלים בעיקר לפי החוק הישן ורק לפי מעט הוראות בחוק החדש, כבר מתחילים ההליכים להקמת ועדת האיתור הראשונה ולפעילותה ולהקמת המועצה הראשונה.

יעל כהן: אלה - - - של סעיף (א) ושל (ב)(1).

אופיר אקוניס: ואם פתאום זה יעבוד מאוד מהר זה יכול להיות בתוך שנתיים, זאת אומרת – ארבעה חודשים.

אופיר אקוניס: ואז לא נתתם הזדמנות לוועד המנהל הנוכחי שמשקף את העמדות השונות בציבור על פי העמדות בחברה הישראלית, שמייצג את הציבור שבחר בו אך לפני ארבעה חודשים.

דנה נויפלד: זה לא יכול להיות תוך ארבעה חודשים, אדוני.

אופיר אקוניס: לא, הם נבחרו רק במרס – אפילו פחות מארבעה חודשים.

אופיר אקוניס: האם הם ידעו את הדבר הזה כאשר הם עשו את כל ההכנות?

יעל כהן: הדברים היו ידועים.

אופיר אקוניס: ידעו?

אופיר אקוניס: נציגי ציבור, מה זאת אומרת?

עמית ליאור: נציגי ציבור.

אופיר אקוניס: יש שם נציגים לכל הזרמים.

עמית ליאור: אין אף נציג ליוצרים שם.

אופיר אקוניס: אין נציג של היוצרים?

עמית ליאור: אין.

עמית ליאור: יש נציג של מוסיקאים – אין אף נציג - - -

אופיר אקוניס: ישנו יעקב נווה.

אופיר אקוניס: יעקב נווה הוא לא במליאה?

אופיר אקוניס: מה הוא?

אופיר אקוניס: עמית ליאור: יוצר מוסיקלי.

אופיר אקוניס: אה, זה בתוך היוצרים.

עמית ליאור: אלה שעושים טלוויזיה, ואלה שעושים מוסיקה.

קריאה: גם אין נציג לעיתונאים.

קריאה: אין נציג גם לעיתונאים.

יעל כהן: בכל מקרה גם המועצה החדשה אמורה לשקף את מגוון הדעות הרווחות בציבור – אין הבדל במישור הזה.

יעל כהן: פסקה (2) מדברת על המנכ"ל.

יעל כהן: הקראתי אותה עם תיקון נוסח קל.

יעל כהן: רשות השידור נמצאת כרגע בהליכי ועדת איתור לקראת מינוי מנכ"ל.

יעל כהן: בהצעת החוק נאמר שהמנכ"ל שימונה – בין אם ימונה לפני פרסום החוק ובין אם בסמוך אחרי פרסום החוק – כל מנכ"ל שימונה עד למועד שבו תהיה ועדת איתור ראשונה, לפי החוק החדש, ימונה על-פי הליכי החוק הקיים, וזאת מכיוון שהליכי המינוי בחוק החדש מותנים בקיומה של ועדת איתור.

יעל כהן: עד שהיא לא תהיה ועדת האיתור החוקית ועד שהיא לא תהיה קיימת אנחנו פועלים במסגרת הליכי המינוי של החוק הקיים.

יעל כהן: בעצם במשך השנה הקרובה כל מינוי מנכ"ל חייב להיעשות לפי החוק הקיים, החל במועד שבו תהיה ועדת איתור- -

אופיר אקוניס: יש ועדת איתור.

יעל כהן: יש היום ועדת איתור, אבל היא לא בהרכב של החוק.

אופיר אקוניס: ברור, היא בהרכב של החוק הקיים.

אמיר גילת: אבל היא כבר ברוח החוק החדש.

יעל כהן: אבל היא לא זהה, היא גם לא יכולה להיות זהה.

יעל כהן: גם אם היינו רוצים זה לא אפשרי.

יעל כהן: מכיוון שהיא כבר פועלת, ומכיוון שבמשך שנה לא תהיה לנו ועדת איתור על-פי החוק, אין מנוס מקביעת הוראת המעבר.

אופיר אקוניס: יש תאריך שהיא צריכה לסיים את עבודתה?

אמיר גילת: בוודאי.

אמיר גילת: המועד האחרון להגשת מועמדויות הוא ב-22 ביוני.

אופיר אקוניס: זה בשבוע הבא.

יעל כהן: נכון.

אופיר אקוניס: ואז אתם מפרסמים מי הגיש מועמדות?

דנה נויפלד: למה?

אופיר אקוניס: מה זאת אומרת "למה"?

אופיר אקוניס: אני רוצה לדעת.

אופיר אקוניס: זה גוף ציבורי שאני רוצה לדעת מי הגיש לו מועמדות.

יעל כהן: היא תנהג בהליכים המקובלים לוועדות איתור בשירות המדינה- -

אופיר אקוניס: אוקיי.

יעל כהן: היא תקיים את ההליך האיתור, והיא מקבלת גם הנחיה.

קריאה: אופיר, אם אתה מועמד אתה צריך להזדרז.

אופיר אקוניס: לא הגשתי מועמדות.

קריאה: התשובה מאוד סתומה – מזה אנחנו מבינים שתפורסם או לא תפורסם?

אופיר אקוניס: זאת תשובה פרוזאית.

יעל כהן: שמות המועמדים בשלב המקדמי לא מפורסמים.

יעל כהן: בכל מקרה, המנכ"ל אמנם ימונה בשנה הקרובה, לפי הליכי החוק הקיים, אבל הקדנציות שלו יהיו לפי החוק החדש.

יעל כהן: מכיוון שכבר יש חוק חדש הקדנציות שלו כבר יהיו לפי החוק החדש.

אופיר אקוניס: כמה זה?

יעל כהן: ארבע עם אופציה לארבע.

רונית תירוש: זה יהיה באישור הממשלה?

יעל כהן: הליך מינוי המנכ"ל יהיה כפי שהוא היום – באישור הממשלה, והשר צריך לקיים התייעצות עם המליאה – הכול כפי שזה היה בארבעים השנים האחרונות.

אופיר אקוניס: כמה, ארבע שנים?

קריאה: חמש.

אופיר אקוניס: לא- - -

יעל כהן: לפי החוק החדש, ארבע עם אופציה לארבע.

אופיר אקוניס: ארבע ועוד ארבע.

רוברט אילטוב: מה זה, מכירה פומבית?

אופיר אקוניס: יותר טוב מנשיא המדינה.

יעל כהן: הסעיף הבא מונה את כל הסעיפים שייכנסו לתוקף רק במועד כינון המועצה הראשונה.

יעל כהן: כמו שאתם רואים יש לא מעט דברים שלא פועלים בכלל עד שאין מועצה ראשונה.

יעל כהן: זה בעצם המחיר של תקופת מעבר ארוכה.

אתי בנדלר: מה זה "מועד כינון המועצה החדשה"?

אתי בנדלר: למה הכוונה?

יעל כהן: היום שבו היא תקום.

אתי בנדלר: יש לי יום להקמת מועצה או יום של מינוי חברי מועצה?

אתי בנדלר: המונחים האלה משמשים בערבוביה.

יעל כהן: ברמת הנוסח אין ספק שעל הוראת המעבר נבקש גם הסמכה של הוועדה לעבוד על הנוסח.

אתי בנדלר: אני לא צריכה הסמכה של הוועדה, יש לי הסמכה קבועה לדבר על הנוסח.

יעל כהן: הכוונה היא ליום מינוי המועצה החדשה הראשונה.

יעל כהן: אוקיי?

אתי בנדלר: האם יש חפיפה מוחלטת בין יום מינוי חברי המועצה לבין יום מינוי המועצה?

דנה נויפלד: אין דבר כזה, מינוי המועצה.

יעל כהן: עקרונית, לפי חוק הפרשנות.

אתי בנדלר: אין לי חוק הפרשנות לכאן.

אתי בנדלר: אני רוצה להבין.

אתי בנדלר: אני כותבת חוק אז אני לא צריכה - - -

דנה נויפלד: היועצת המשפטית, הערתך נכונה.

דנה נויפלד: הנוסח מתייחס כרגע למינוי חברי מועצה, ולכן צריך שיהיה מינוי של חברי מועצה.

אתי בנדלר: הם כולם ימונו ביום אחד?

אלכס מילר: אם אנחנו מדברים כבר על הקדנציה של המנכ"ל- -

אופיר אקוניס: אגב, זה מאוד הגיוני שזה יהיה שלוש שנים, חבר הכנסת מילר, כי אז ייכנסו לתוקפם שינויים רבים בתקשורת הישראלית, גם בשידור המסחרי וגם בשידור הציבורי.

אלכס מילר: אני לא נכנס לשלוש-ארבע שנים.

אלכס מילר: מה שכן, לדעתי זה הרבה יותר עקרוני.

אתי בנדלר: אני חוזרת לסעיף 39 שבו הצעתי את ההצעה לא להסתפק בסעיף שיש פה לגבי מינוי חברי מועצה, אלא שהשר יפרסם מועד ליום מינוי המועצה החדשה, יום מינוי חברי - - - אני מדברת על יום מינוי המועצה הראשונה.

דנה נויפלד: הראשונה – אפשרי.

יעל כהן: רק לגבי הראשונה.

אלכס מילר: אדוני היושב ראש, אם אנחנו כבר מדברים על הקדנציה של מנכ"ל רשות השידור - -

קריאות: - - -

אלכס מילר: אני יכול להגיד פה כמה מילים?

אלכס מילר: כל הזמן אני מנסה להתפרץ ולא נותנים לי.

לאה ורון: אין דבר כזה- - -

אלכס מילר: אדוני היושב ראש, אני רוצה להציע כאן הצעה.

אלכס מילר: אנחנו מדברים על חוק רשות השידור.

אלכס מילר: אנחנו עושים פה רפורמה מאוד גדולה שמתייחסת למינוי מנכ"ל וקדנציה אחת בתוספת של ארבע שנים.

אלכס מילר: אם כבר אנחנו מדברים על הסוגיה הזאת גם הנושא של מפקד גלי צה"ל צריך להיות חלק מהעניין הזה.

אופיר אקוניס: זה בוועדת חינוך, לא?

אלכס מילר: לא.

אלכס מילר: זה גם חלק מחוק רשות השידור.

אלכס מילר: היו"ר כרמל שאמה: שמה?

אלכס מילר: מי שאחראי על התכנים האזרחיים של גלי צה"ל זה רשות השידור.

אלכס מילר: אין שום התייחסות לא לקדנציות ולא לשום דבר שקשור - -

כרמל שאמה-הכהן: הממשלה שומעת את חבר הכנסת מילר?

אלכס מילר: אני מבקש שהממשלה תבדוק את העניין הזה לישיבה הבאה; לעשות הסדרה לכל הנושא של מפקד גלי צה"ל מבחינת הקדנציות ומבחינת דרך המינוי.

דנה נויפלד: אפשר לענות על זה?

אופיר אקוניס: אני מסכים עם חבר הכנסת מילר.

אתי בנדלר: הצעת חוק גלי צה"ל בהקשר אחר מונחת על שולחן הוועדה, כך או כך.

אופיר אקוניס: זה לא זה, גברתי היועצת המשפטית.

לאה ורון: תאפשרו לה לדבר, מונח תיקון אחר.

לאה ורון: היא החלה לדבר, היא תסביר את זה.

אתי בנדלר: חוק גלי צה"ל מוסדר כרגע רק בהיבט של תשדירי שירות והודעות חסות.

אתי בנדלר: תוקפו של החוק הזה, למעשה, פקע, והצעת חוק להארכת תוקפו- -

דנה נויפלד: עברה קריאה ראשונה.

אתי בנדלר: - - עברה קריאה ראשונה ומונחת על שולחן הוועדה.

אתי בנדלר: אם יש מקום להסדיר את הכהונה של מפקד גלי צה"ל – להבנתי, זה במסגרת אותו חוק שאפשר לשנות גם את שמו.

אתי בנדלר: אני מציעה שעד לדיון בוועדת הכלכלה - -

אופיר אקוניס: שבוע הבא.

אתי בנדלר: - - בהצעת חוק גלי צה"ל הממשלה תגבש גם עמדה לגבי הסיכוי- -

אופיר אקוניס: אין סיכוי.

אופיר אקוניס: הקימו ועדה מיוחדת שתבדוק את זה.

יעקב כץ: אני יכול לומר מילה בקשר לגלי צה"ל, כבוד היושב ראש?

כרמל שאמה-הכהן: כן.

יעקב כץ: כבוד היושב ראש, האם ידוע לכבוד היושב ראש שגלי צה"ל כפוף לרשות השידור?

יעקב כץ: האם רשות השידור ישבה פעם על גלי צה"ל?

יעקב כץ: האם הוועדה דנה בתוכניות - -

אלכס מילר: יש חוק.

יעקב כץ: בחוק של מדינת ישראל- -

אלכס מילר: בחוק כתוב שאחראי על התכנים - -

אופיר אקוניס: חבר הכנסת מילר, הוא שואל – בפועל.

אופיר אקוניס: הוא צודק.

אלכס מילר: בפועל.

אלכס מילר: מי שאחראי על התכנים האזרחיים של גלי צה"ל זה רשות השידור.

יעקב כץ: לכן אני שואל את אדוני היושב ראש, האם פעם התכנסה רשות השידור – הוועדה או המועצה, אולי המשפטניות יגידו לנו – ודנו פעם על התוכניות שמשודרות בגלי צה"ל?

כרמל שאמה-הכהן: פעם?

אלי פולק: אדוני היושב ראש, אם מותר לי לתת קצת היסטוריה.

יעקב כץ: כן, ספר לנו אם פעם הייתה ישיבה שדנה בתכנים של גלי צה"ל.

אלי פולק: החוק הוא מ-1969 - -

יעקב כץ: 65'.

אלי פולק: - - אומר שרשות השידור תפקח על השידורים הלא צבאיים של גלי צה"ל ותקבע כללים- -

אופיר אקוניס: שזה כמעט כל השידורים.

יעקב כץ: אני אקרא לך את החוק: "ברשות יהיו לגבי גלי צה"ל שידורי רדיו של צבא ההגנה לישראל בכל הנוגע לתוכניותיו הלא צבאיות"- -

לאה ורון: איזה סעיף אדוני קורא?

יעקב כץ: - - "אותן הסמכויות שיש לה לגבי - - -"

לאה ורון: חבר הכנסת כץ, איזה סעיף אתה קורא?

אופיר אקוניס: מהחוק הראשי.

יעקב כץ: מחוק רשות השידור, סעיף 48(ב).

יעקב כץ: "אותן הסמכויות שיש לה לגבי שידורי הרשות, והיא תמנה לגבי התוכניות כאמור אותם התפקידים".

יעקב כץ: אותי מעניין לדעת האם פעם אחת ב-30 השנה האחרונות דנו ברשות השידור על גלי צה"ל.

אופיר אקוניס: שאלה מצוינת, שאלה טובה מאוד.

יעקב כץ: גם התשובה ידועה.

אלכס מילר: אני מציע, אדוני היושב ראש, שהממשלה תבדוק את העניין הזה, ואם יש אפשרות לסנכרן בין כל המנגנונים שבנו כאן למינוי מנכ"ל שהוא העורך הראשי של רשות השידור, שגם גלי צה"ל יהיה חלק מהמנגנון הזה בצורה כזאת או אחרת מסונכרנת עם- - -

יעקב כץ: ואז אני בעד להשאיר את המועצה לא לשנתיים-שלוש – לשש שנים.

יעקב כץ: לשש שנים, לשבע שנים, לשמונה שנים.

אלכס מילר: במידה שהממשלה תחליט שזה צריך להיות כל ועדות האיתור למפקד חדש שהוקמו בחדרי חדרים, ייעצרו כל עוד לא החלטנו אחרת.

אלכס מילר: תודה רבה.

יעקב כץ: נכון.

יוליה שמאלוב-ברקוביץ: מאה אחוז.

יעקב כץ: אתה רואה, חבר הכנסת מילר, אנחנו באותה דעה.

אלכס מילר: אבל תבדקו.

דנה נויפלד: בכל מקרה נחזור עם תשובה.

דנה נויפלד: אבל בעקבות אותה החלטה שבעקבותיה הצעת החוק הגיעה לפה ותידון בשבוע הבא הוקמו כמה מנגנונים לבדיקת הפיקוח כדי להגיש המלצות על הפיקוח על גלי צה"ל- -

אלכס מילר: אבל אם משרד המשפטים מכריז על כך- -

דנה נויפלד: זה לא - - -, זה ממשלת ישראל.

אלכס מילר: ממשלת ישראל עוצרת כרגע את כל המהלכים- -

דנה נויפלד: לא עוצרת מהלכים.

אלכס מילר: אבל אי אפשר מצד אחד לא להתייחס למנגנון ולהמשיך את מה שקורה.

אלכס מילר: זאת אומרת, אם העובדה הקיימת היא שממשלת ישראל עושה בדיקה בכל מה שקשור למינויים בגלי צה"ל אז כל אותן החלטות של שר הביטחון צריך לעצור.

דנה נויפלד: זה לא רק המינויים, זה לעניין - - -

אלכס מילר: זה עניין עקרוני, רבותיי.

אלכס מילר: אנחנו מדברים פה על שינויים אישיים במנגנון של תוכן.

יעקב כץ: אני רוצה לשאול אתכן, המשפטניות, האם הובא לידיעת חברי המועצה או חברי האיתור או כל מי שמטפל ברשות השידור שהוא גם אחראי על השידורים של גלי צה"ל?

יעקב כץ: האם הם יודעים את זה?

דנה נויפלד: יושב ראש רשות השידור פה.

יעקב כץ: האם אתם יודעים שאתם אחראים?

אמיר גילת: התשובה היא חיובית.

אמיר גילת: אכן מליאת רשות השידור אחראית על התכנים הלא צבאיים של גלי צה"ל, ובסוגריים אפשר להגיד שזה כמעט כל התכנים- -

יעקב כץ: 96%.

אמיר גילת: יש במליאת רשות השידור ועדת גלי צה"ל שבזמנו היא הייתה מקבילה לוועדת הרדיו שלנו.

אמיר גילת: בזמנו היה איסור על מי שחבר בוועדת הרדיו של מליאת רשות השידור - - - ברשתות של קול ישראל להיות חבר גם בוועדת גלי צה"ל- -

יעקב כץ: אתם ידעתם שבגלי צה"ל משדרים 96% מהשידורים שאינם צבאיים?

אמיר גילת: רגע, אני אענה לך על כל השאלות.

אמיר גילת: היום יש לנו ועדת תוכן במליאת רשות השידור, וגם פה יש הגבלה שמי שחבר בוועדת התוכן שאחראית על פיקוח התכנים שלנו לא יהיה חבר בוועדת גלי צה"ל.

יעקב כץ: יש פה פרוטוקולים שפעם דנו על התכנים בגלי צה"ל?

אמיר גילת: כן, כן, אני אענה לך על כל השאלות.

אמיר גילת: במליאה הקודמת הייתה ועדה שהתכנסה מספר פעמים.

אמיר גילת: אפילו בתקופה שלי הגיע מפקד גלי צה"ל לאשר את לוח השידורים.

אמיר גילת: הוועדה במליאה הנוכחית טרם התכנסה.

אמיר גילת: פשוט בגלל הישיבה הקודמת פה דחינו את הוועדה, היה צריך להיות סיור בגלי צה"ל.

אמיר גילת: בהחלט יש שיתוף פעולה.

אמיר גילת: אני לא אגיד שהוא מספיק, יש הרבה בעיות עם הנושא של פיקוח על גלי צה"ל, כמובן בכל מה שקשור לאחריות שלנו.

אמיר גילת: יש פה גם סוג של בעייתיות מכיוון שזאת תחנה מתחרה.

אמיר גילת: אבל יש בהחלט מנגנון כזה.

אמיר גילת: אנחנו בהחלט עושים גם עבודות פנימיות כדי לראות איך צריך לעשות את הדבר הזה בלי עיכובים.

אמיר גילת: אבל אכן היו ישיבות של ועדת גלי צה"ל.

יעקב כץ: אקוניס, אתה רוצה להוסיף איזו מילה?

אופיר אקוניס: אני מסכים לחלוטין עם חבר הכנסת כץ שהפיקוח על גלי צה"ל, אם הוא היה באחריות רשות השידור, היה אמור להיות במהלך השנים, ולא היה.

אופיר אקוניס: הוא לא היה – זאת עובדה.

אופיר אקוניס: עובדה ששם לא היה שום דבר, וזה היה צריך להתבצע על-פי חוק רשות השידור.

אופיר אקוניס: אני שמח על ההודעה של היושב ראש שהדבר מתוקן על-ידי הוועד המנהל הנוכחי.

אופיר אקוניס: זה אומר, גבירותיי, היועצות המשפטיות של הממשלה – לא של הכנסת – שלוועד המנהל הנוכחי שרק נבחר יש עבודה רבה.

אופיר אקוניס: הוא נבחר לפני ארבעה חודשים, והוא צריך לעשות.

יעקב כץ: אני מציע להאריך את זה לארבע שנים.

כרמל שאמה-הכהן: אנחנו מצביעים.

יעל כהן: רגע, עוד לא סיימנו להסביר.

יוליה שמאלוב-ברקוביץ: יש לי הערה.

יעל כהן: אני רק רוצה להבהיר לנוסח כדי שלא יהיה בלבול.

יעל כהן: בסעיף 3 הקראתי תיקון מכיוון שתיקנו היום את סעיף 11 שזה הסעיף של נציב הקבילות.

יעל כהן: הוספנו שם את פסקה 4 שיכולה להיכנס לתוקף מידי, אז סעיף 11 – התוקף הדחוי – זה רק פסקות (1)-(3).

יעל כהן: הקראתי את זה קודם, אבל שיהיה ברור.

אתי בנדלר: אוקיי.

אתי בנדלר: ברשותכם, בהקשר לשאלתי הקודמת, מאחר שליום מינוי המועצה או ליום מינוי ועדת האיתור יש משמעות, אני החלפתי בינתיים נוסחים עם נציגי הממשלה, ואני מציעה להוסיף לסעיף 39 סעיף קטן (ג) שאומר: "השר יפרסם ברשומות הודעה על יום השלמת מינוי המועצה הראשונה (להלן – יום מינוי המועצה)".

אתי בנדלר: ואנחנו נבדוק כי, ככל הנראה, יש גם צורך להוסיף הודעה על השלמת מינוי חברי האיתור הראשונה, וזה ייחשב ליום מינוי ועדת האיתור.

אתי בנדלר: (12:57 – חילופי יו"ר – היו"ר אלכס מילר)

אופיר אקוניס: על סעיף (א) מה הנוסח, גברתי?

אתי בנדלר: הנוסחים כפי שהם מוצעים כאן.

אופיר אקוניס: לא כפי שהן מוצעים כאן.

ישראל אייכלר: - - -

יעל כהן: - - - שייכנסו לתוקף בסוף הוראת המעבר.

ישראל אייכלר: מה הסיבה?

יעל כהן: מכיוון שאי אפשר להפעיל אותם בקונסטלציה הנוכחית של מליאה וועד מנהל – כל אחד מסיבתו.

יעל כהן: אפשר לעבור אחד-אחד.

יעל כהן: חלקם גם – כי זה טכנית – החליף מליאה למועצה, ולזה אין טעם.

יעל כהן: חלקם יותר מהותיים, וחלקם טכניים לגמרי.

יוליה שמאלוב-ברקוביץ: אני רוצה לדבר רגע על סעיף 5.

אלכס מילר: כן, בבקשה, חברת הכנסת יוליה שמאלוב.

יוליה שמאלוב-ברקוביץ: רציתי להעיר על הנוסח שהקראת.

יוליה שמאלוב-ברקוביץ: ב-5 כתוב: "בתקופת המעבר בסעיף 21 ד לחוק העיקרי כנוסחו בחוק זה, במקום "המועצה" יבוא "המליאה".

יוליה שמאלוב-ברקוביץ: "בסעיף קטן (ב) לפני המילים "בעל מומחיות יבוא "במידת האפשר".

יוליה שמאלוב-ברקוביץ: מה זה "במידת האפשר"?

דנה נויפלד: אני אסביר.

דנה נויפלד: במועצה החדשה יש חובה למנות אדם שיש לו מומחיות פיננסית וחשבונאית.

דנה נויפלד: ואולם במליאה הקיימת לא בטוח שיש מישהו כזה.

דנה נויפלד: אם יש אדם שיש לו כשירות כזאת הוא יהיה חבר ועדת הביקורת.

דנה נויפלד: אם לא, מכיוון שיש לנו מליאה קיימת – אם אנשים כבר נבחרו – ולא בהכרח ביקשנו תנאי כזה, אז אם יהיה – במידת האפשר הוא ימונה, ואם לא, אז לא.

יוליה שמאלוב-ברקוביץ: אז יש פה בעיה, חבר הכנסת אופיר אקוניס.

יוליה שמאלוב-ברקוביץ: זה אומר שאם במליאה הנוכחית יש אנשים לא מקצועיים אנחנו משאירים אותם שלוש שנים- -

דנה נויפלד: נכון, זה מה שניסינו להסביר.

אלכס מילר: חברת הכנסת יוליה שמאלוב-ברקוביץ', אני אגיד לך שזה לא עניין של מקצועיים או לא מקצועיים – הם כולם מקצועיים, תאמיני לי.

אלכס מילר: העניין הוא שהממשלה טוענת שהקריטריונים לבחירה של חברי המועצה החדשה הם קצת שונים מהקריטריונים של הוועד המנהל שכרגע קיים, אם אני לא טועה.

אלכס מילר: חבר הכנסת אקוניס מעלה כאן סוגיה חשובה מבחינתו גם כי כחבר קואליציה חשוב צריך לבחון את הנושא הזה מול הממשלה ומול הגורמים הרלוונטיים, אז אני מציע, חבר הכנסת אקוניס, שתעלה את הסוגיה הזאת מול סיעתך ומול הגורמים הקואליציוניים, מול יושב ראש הקואליציה.

אופיר אקוניס: ולא נצביע היום.

אלכס מילר: נדחה את הסיפור הזה לישיבה הבאה.

יעקב כץ: היה לי עוד משהו שסיכמתי.

אלכס מילר: עוד סעיף אחד בהסכמות, אם יש.

אלכס מילר: אם לא - - -

נסים זאב: סליחה, יש הסתייגות בסעיף הזה, אדוני היושב ראש.

אלכס מילר: איזו הסתייגות?

אלכס מילר: לא הצבענו.

אופיר אקוניס: אז אולי לא נצביע בכלל על כל הסעיף.

אלכס מילר: יש משהו בהסכמה?

אתי בנדלר: אני חושבת שרק סעיף 38 ו-39 עם השינוי שהקראתי.

אופיר אקוניס: לא, מה פתאום, זה מהותי.

לאה ורון: יש מחלוקת לגבי "בתוך".

אתי בנדלר: אה, זה ה"בתוך" – סליחה.

אופיר אקוניס: היושב ראש הציע התייעצות סיעתית.

לאה ורון: אני מציעה לאדוני לסגור את הישיבה, מה גם שהשעה 13:00.

אלכס מילר: רבותיי, בזה סיימנו.

אלכס מילר: היושב ראש יקבע ישיבה נוספת להמשך הדיון בכל הסוגיות.

אלכס מילר: תודה רבה, הישיבה נעולה.